**Пайдалуу моделге патент алууга өтүнмө түзүүнүн,**

**берүүнүн жана карап чыгуунун**

**ЭРЕЖЕЛЕРИ**

Пайдалуу моделге патент алууга өтүнмө түзүүнүн, берүүнүн жана карап чыгуунун бул эрежелери "Патент мыйзамы" Кыргыз Республикасынын Мыйзамынын 1-беренесине ылайык 1-бөлүгүнө ылайык иштелип чыкты жана пайдалуу моделге патент берүүгө өтүнмөнү түзүү, тариздөө жана карап чыгуу боюнча ишмердүүлүктү толуктайт.

**1. Жалпы жоболор**

1. Бул Эрежелерде төмөнкүдөй түшүнүктөр пайдаланылат:

1) **патент ээси** – ысымына пайдалуу моделге патент берилген жак;

2) **ыйгарым укуктуу мамлекеттик орган** (**Кыргызпатент)** **менен иш жүргүзүү** – пайдалуу моделге өтүнмө берүү, өтүнмө боюнча өтүнүч кат, кат жазышууларды жүргүзүү, ошондой эле Мыйзамда каралган укуктарга ээ болуу жана тескөө боюнча аракеттерди жүргүзүү;

3) **Мамлекеттик реестр** - Кыргыз Республикасынын Пайдалуу моделдеринин мамлекеттик реестри;

4) **дата** – күн, ай, жыл;

5) **Евразия патенттик конвенциясы** – 1994-жылдан 9-сентябрындагы Евразия патенттик конвенциясы;

6) **евразиялык өтүнмө** – Евразия патенттик конвенциясынын 15 (1) беренесине ылайык берилген ойлоп табууга евразиялык патент алууга өтүнмө жана 1994-жылдан 9-сентябрындагы Евразия патенттик конвенциясына Өнөр жай үлгүлөрүн коргоо жөнүндө протоколунун 13-беренесине ылайык өнөр жай үлгүлөрүнө евразялык патент алууга өтүнмө;

7) **мыйзам** - "Патент мыйзамы" Кыргыз Республикасынын Мыйзамы;

8) **өтүнмө ээси** – ысымына пайдалуу моделге патент суралган жеке же юридикалык жак;

9) **өтүнмө** - пайдалуу моделге патент алууга өтүнмө;

10) **эл аралык өтүнмө** – жогоруда көрсөтүлгөн келишимдин 22-беренесинде каралган эрежелерди сактоо менен Патенттик кооперация келишимине (РСТ) ылайык берилген өтүнмө;

11) **Эл аралык келишим** – Кыргыз Республикасынын мыйзамдарына ылайык күчүнө кирген эл аралык келишимдер;

**12) ЭПК** – **Ойлоп** ойлоп табуулардын эл аралык патенттик классификациясы. Кыргыз Республикасы "Эл аралык патенттик классификациялоо жөнүндө Страсбург макулдашуусуна Кыргыз Республикасынын кошулушу тууралуу" Кыргыз Республикасынын 1999-жылдын 10-сентябрындагы Мыйзамынын негизинде 1971-жылдын 24-мартындагы "Эл аралык патенттик классификациялоо жөнүндө” Страсбург макулдашуусуна кошулган**;**

13) **Париж конвенциясы** – 1883-жылдын 20-мартындагы Өнөр жай менчигин коргоо боюнча Париж конвенциясы

14) **патенттик ишенимдүү өкүл** – Патенттик ишенимдүү өкүлдөр жөнүндө Кыргыз Республикасынын мыйзамдарына ылайык Кыргыз Республикасынын Патенттик ишенимдүү өкүлдөрүнүн мамлекеттик реестринде белгиленген тартипте аттестацияланган жана катталган жеке жак;

15) **өкүл** – интеллектуалдык менчик жаатында Кыргызпатентте өтүнмө ээсинин, патент ээсинин же башка кызыкдар жактын кызыкчылыктарын жана укуктарын көрсөтүүгө ыйгарым укуктуу жеке жак;

16) **РСТ (Patent Cooperation Treaty)** – 1970-жылдын 19-июнундагы Патенттик кооперация жөнүндө келишим (PCT);

17) **юридикалык маанилүү аракеттер** – пайдалуу моделге патент берүүгө өтүнмө берүү, экспертиза жүргүзүү, оңдоо, толуктоо жана тактоо киргизүү, суроо-талапка жооптун мөөнөтүн узартуу, каршы пикир берүү, калтырылган мөөнөттү калыбына келтирүү, каттоо, жарыялоо, патент берүү, автордун күбөлүгүнө жана алардын жупнускаларына, пайдалуу моделге патентти күчүндө кармоо, мөөнөтүнөн мурда экспертиза жүргүзүү, өтүнмө ээсинин демилгеси боюнча өтүнмөнүн материалына өзгөртүүлөрдү киргизүү, күчүнүн өтүп кеткен мөөнөтүн жана жактардын аларды жасагандыгы үчүн келип чыккан башка аракеттерди ушул Мыйзамга ылайык калыбына келтирүү үчүн аракеттер;

Ушул Эрежелерде пайдаланылган башка түшүнүктөр Мыйзамдын 2-беренесинде белгиленген маанилерде колдонулат.

2. Пайдалуу модель катары түзүлүшкө кирген техникалык чечим корголот.

Пайдалуу модель катары төмөнкүлөр корголбойт:

- ачылыштар;

- илимий теориялар жана математикалык ыкмалар;

- чарбаны уюштуруу жана башкаруу ыкмалары;

- шарттуу белгилер, ырааттамалар, эрежелер;

- акыл жагынан операцияларды аткаруунун, оюн өткөрүүнүн эрежелери жана ыкмалары;

- ушундай эсептөө машиналары үчүн алгоритмдер жана программалар;

- маалыматтарды берүүдө гана түзүлгөн чечимдер;

- курулмаларды имараттарды, аймактарды пландаштыруу долбоорлору жана схемалары;

- эстетикалык керектөөлөрдү канааттандырууга багытталган буюмдардын сырткы көрүнүшүнө гана тиешелүү чечимдер;

- интегралдык микросхемалардын топлогиялары;

- өсүмдүктөрдүн сорттору жана жаныбарлардын тукумдары;

- курчап турган чөйрөгө зыян келтирүүчү коомдук кызыкчылыктарга, гуммандуулук принциптерине жана моралга карама-каршы келүүчү чечимдер;

- ыкмалар, буюмдар, микроорганизмдердин штаммдары, өсүмдүктөрдүн жана жаныбарлардын клеткаларын өстүрүү, аларды жаңы арналышта колдонуу.

Эгерде ал пайдалуу моделдин бөлүгү болуп саналбаса, анын курамында болгон эсептөө машиналары үчүн алгоритмдер жана программалар пайдалуу моделдин патентке жөндөмдүүлүгүнө таасир этүүчү жагдай катары таанылбайт.

3. Пайдалуу моделге патент берүүгө өтүнмө (мындан ары – пайдалуу моделге өтүнмө) бир пайдалуу моделге же алар бирдиктүү ойлоп табуучулук көздөмдү (пайдалуу моделдердин бирдиктүүлүк талаптары) түзгүдөй бири-бирине байланышкан пайдалуу моделдердин тобуна кириши мүмкүн.

Пайдалуу моделдердин бирдиктүүлүгү сакталды деп таанылат, эгерде;

1) бир көз карандысыз пункту бар пайдалуу моделдин формуласында бир пайдалуу модель мүнөздөлсө;

2) бир нече көз карандысыз пункту бар пайдалуу моделдин формуласында пайдалуу моделдердин тобу мүнөздөлсө;

3) алардын бири башкасын жасоо үчүн арналса (мисалы, түзүлүш жана аны жасап чыгаруу үчүн түзүлүш);

4) алардын бири башканы же башкада пайдалануу үчүн арналса (мисалы, түзүлүш жана анын курамдык бөлүгү);

5) ал бир эле техникалык натыйжаны алууну камсыз кылуучу бирдей арналыштагы бир түрдөгү объектке кирет (варианттары).

**2. Мөөнөттөрдү эсептөө**

4. Юридикалык маанилүү аракеттерди аткаруунун Мыйзам тарабынан белгиленген мөөнөттөрү Кыргыз Республикасынын жарандык мыйзамдарында белгиленген мөөнөттөрдү эсептөө эрежесине ылайык эсептелет.

Ошентип, белгиленген убакыт мезгилинин мөөнөтүнүн өтүшү календардык датадан кийин кийинки күнү же анын башталышы белгиленген окуянын келүүсү менен башталат.

Жылдар менен эсептелген мөөнөт мөөнөттүн акыркы жылынын тиешелүү айында жана күнүндө бүтөт.

Айлар менен эсептелген мөөнөт мөөнөттүн акыркы айынын тиешелүү күнүндө бүтөт.

Жарым айга белгиленген мөөнөт күн менен эсептелген мөөнөт катары каралат жана он беш күнгө барабар катары эсептелет.

Эгерде айлар менен эсептелген мөөнөттүн аягы тиешелүү күнү жок болгон айга туш келсе, анда мөөнөт ошол аядын акыркы күнү менен бүтөт.

Эгерде мөөнөттүн акыркы күнү жумушчу эмес күнгө туш келсе, мөөнөттүн акыркы күнү катары андан кийинки жакынкы жумушчу күн эсептелет.

Мөөнөт кандайдыр-бир аракеттерди аткаруу үчүн белгиленген, ал мөөнөттүн акыркы күнүнүн жыйырма төртүнчү саатына чейин аткарылышы мүмкүн.

Бирок, эгерде бул аракет уюмда аткарылышы керек болсо, анда мөөнөт бул уюмда белгиленген эреже боюнча тиешелүү операциялар токтогон саатта бүтөт.

Мөөнөттүн акыркы күнүнүн жыйырма төртүнчү саатына чейин почта жана телеграф аркылуу тапшырылган жазуу жүзүндөгү арыздар жана билдирүүлөр мөөнөтүндө жасалды деп эсептелет.

5. Мыйзамдар менен белгиленген юридикалык маанидеги аракеттер Кыргызпатент тарабынан аткаруу мөөнөтү төмөнкү учурларда токтотулат:

1) эгерде юридикалык маанидеги аракеттерди аткарууга өзгөчө кырдаалдар (табигый кырсыктар, катастрофалар, ири авариялар, эпидемиялар) тоскоолдук кылса;

2) өтүнмө ээсинен кабарламага жоопту, суроо талаптарды, алымдардын төлөнгөндүгүн тастыктаган документтерди кошуп, керектүү документтерди алганга чейин.

Ушул пункттун 1) пунктчасында көрсөтүлгөн келип чыккандыгы жөнүндө Кыргызпатент өтүнмө ээсине, патент ээсине же башка кызыкдар тарапка кабарлайт.

Мөөнөттү токтотуу тиешелүү кабарлоо жөнөтүлгөн күндөн кийинки күндөн тартып башталат.

Мөөнөттү токтотуунун негизи катары кызмат кылган жагдайларды токтоткон күндөн тартып мөөнөттүн аралыгында уланат. Мөөнөттүн улантылышынын башталышы жөнүндө кабарлама өтүнмө ээсине, патент ээсине же башка кызыкдар жакка Мыйзамдын 6-беренесине ылайык жөнөтүлөт.

6. Юридикалык маанидеги аракеттерди аткаруу үчүн мөөнөттү эсептөө мөөнөтүн калыбына келтирген учурда калыбына келтирүү датасынан тартып башталат.

7. Мыйзамда каралган кабарламалар, суроо-талаптар, Кыргызпатенттин чечимдери өтүнмө ээсине, патент ээсине, башка кызыкдар жактарга почта же электрондук почтанын дарегине жана көрсөтүлгөн жактардын башка электрондук формадагы коммуникацияларына жөнөтүлөт.

Кабарламаларды, суроо-талаптарды, Кыргызпатенттин чечимдерин жөнөтүү мөөнөтү бул чечимди кабыл алгандан кийин үч жумушчу күндөн ашпашы керек.

Өтүнмө ээси, патент ээси, башка кызыкдар жак кабарламаны, суроо-талапты жана чечимди Кыргызпатенттен өзү алышы мүмкүн.

8. Кыргызпатент почта же электрондук почтанын дареги жана өтүнмө ээси, патент ээси, башка кызыкдар жак тарабынан көрсөтүлгөн башка электрондук формадагы коммуникациялар боюнча жөнөткөн кайсы болбосун кабарлама, суроо-талап жана чечим жөнөтүлгөн датадан тартып талаптагыдай жеткирилген болуп саналат.

**3. Пайдалуу моделге патент алууга өтүнмө берүү укугу**

9. Патент алууга өтүнмө берүү укугуна төмөнкүлөр ээ:

1) пайдалуу моделдин автору (авторлору)

2) Мыйзамдын 15-беренесинин 2-бөлүгүндө каралган учурларда жумуш берүүчү;

3) ушул пункттун 1, 2 жана 4-пунктчаларында көрсөтүлгөн укук улантуучу жак, анын ичинде өткөрүп берүү тартибинде тиешелүү укукту алган жак;

4) Мыйзамдын 16-беренесинде каралган учурларда мамлекеттик тапшырыкчы же аткаруучу (подрядчы).

Пайдалуу моделдин автору төмөнкү учурларда өтүнмө берүү жана патент алуу укугуна ээ:

- эгерде пайдалуу модель кызматтык болуп саналбаса;

- эгерде пайдалуу моделькызматтык болуп саналса, бирок келишим менен автор менен жумуш берүүчүнүн ортосунда патент алууга автордун укугу каралган болсо же пайдалуу модель түзүлгөндүгү жөнүндө автордун ага кабарлаган датасынан тартып төрт айдын ичинде жумуш берүүчү Кыргызпатентке өтүнмө бербесе, башка жакка патент алууга укукту өткөрүп бербесе же авторго пайдалуу моделди жашырын сыр катары сактоо жөнүндө билдирбесе.

Өтүнмө ээси тарабынан патент берүү жөнүндө патент алууга укукту өткөрүп берүү пайдалуу моделди каттоо учуруна чейин Кыргызпатентке арыз берүү жолу менен жүргүзүлөт жана өтүнмө ээсинин укугун өткөрүп берүү болуп эсептелет.

Өтүнмө берүүгө укукту кандайдыр-бир документ менен тастыктоо талап кылынбайт.

10. Өтүнмө өтүнмө ээси тарабынан түздөн-түз, патенттик ишенимдүү өкүл же өкүл тарабынан берилиши мүмкүн.

Чет өлкөлүк жеке же юридикалык жактар же алардын патенттик ишенимдүү өкүлдөрү өтүнмө берүү күнүн белгилөө, алымды төлөө, конвенциялык артыкчылыкты сураган учурларда мурдагы өтүнмөнүн көчүрмөсүн берүү, мурунку өтүнмөнүн көчүрмөсүн берүү, жогоруда аталган жол-жоболоштурууларга карата Кыргызпатенттин ырааттмасын жана кабарламасын алуу, патентти күчүндө кармап туруу үчүн алымды төлөө, байланышкан жол-жоболордон тышкары, ошондой эле эгерде белгиленген мыйзамдык тартипте күчүнө кирген Кыргыз Республикасы катышуучу болуп саналган эл аралык келишимдер менен башка тартип каралбаса, патент алуу, ошондой эле пайдалуу моделдерди укуктук коргоо менен байланышкан иштерди Кыргызпатентте катталган патенттик ишенимдүү өкүлдөр аркылуу гана жүргүзөт.

**4. Пайдалуу моделге патент алууга өтүнмөнүн курамы**

11. Өтүнмө төмөнкүлөрдү камтышы керек:

1) пайдалуу моделдин авторун (авторлорун) жана анын (алардын) атына патент суралган жакты, ошондой эле алардын жашаган жерин же турган ордун, электрондук почтасынын дарегин жана телефон номерин, факсын (эгерде бар болсо) көрсөтүү менен патент берүү жөнүндө арызды;

2) ишке ашырууга жетиштүү болгон аны толугу менен ачкан пайдалуу моделдин сыпаттамасы;

3) сыпаттамага толугу менен негизделген пайдалуу моделдин формуласы;

4) эгерде алар пайдалуу моделдин маңызын түшүнүү үчүн зарыл болсо, чиймелери жана башка материалдары, анын ичинде өтүнмө ээсинин каалоосу боюнча электрондук формада анын үч өлчөмдүү модели;

5) реферат.

12. Өтүнмөгө белгиленген өлчөмдө тиешелүү алымды төлөгөндүгүн тастыктаган документ же өтүнмө берүү үчүн алым төлөөдөн бошотуу үчүн негиздеме, же анын өлчөмүн азайтууну тастыктаган документ тиркелет, ал өтүнмө берүүдө же кошумча алым төлөнгөн шартында эки айдын ичинде берилет.

Белгиленген мөөнөттө көрсөтүлгөн документ берилбеген учурда өтүнмө чакыртып алынды деп таанылат.

13. Патенттик ишенимдүү өкүл аркылуу берилүүчү өтүнмөгө ага өтүнмө ээси тарабынан берилген жана анын ыйгарым укугун тастыктаган тиешелүү түрдө таризделген ишеним кат же тиешелүү түрдө күбөлөндүрүлгөн ишеним каттын көчүрмөсү тиркелет.

Кыргыз Республикасында таризделүүчү Кыргызпатенттин алдындагы өкүлчүлүккө ишеним кат жөнөкөй жазуу түрүндө түзүлөт жана нотариалдык күбөлөндүрүүнү талап кылбайт. Кыргыз Республикасынын чегинен тышкары таризделүүчү ишеним кат ал келип чыккан өлкөнүн мыйзамдары менен караштырылган тартипте жана мөөнөткө түзүлөт.

Анын анык экендигине шектенүүлөр болгон учурда - Кыргызпатенттин талабы боюнча качан мыйзамдаштыруу Кыргыз Республикасы катышуучусу болуп эсептелген эл аралык келишимдерге байланыштуу, же өз ара түшүнүшүүнүн негизинде мыйзамдаштыруу талап кылынбаган учурдан тышкары учурларда, Кыргыз Республикасынын консулдук мекемесинде мыйзамдаштырылат.

Кыргыз Республикасынын чегинен тышкары жашаган жеке жактын же чет өлкөлүк юридикалык жактын кызыкчылыктарына өкүлчүлүк кылууга Кыргызпатентте катталган патенттик ишенимдүү өкүлгө ишеним кат ушул жактын өзү, ошондой эле өтүнмө ээси берген тийиштүү ишеним каты бар патенттик ишенимдүү өкүл тарабынан берилет. Акыркы учурунда аталган ишеним каттын экөө тең же тийиштүү түрдө таризделген алардын көчүрмөлөрү берилет.

Ишеним кат төмөнкүдөй шарттарга жооп бериши керек:

- ишеним катка аны берген жак кол коет;

- ишеним кат патенттик ишенимдүү өкүлдүн атына берилет;

- ишеним катта патенттик ишенимдүү өкүлдүн ыйгарым укуктарынын өлчөмү көрсөтүлүшү керек;

- ишеним катта ал түзүлгөн күнү көрсөтүлүшү керек, ансыз ал анык эмес.

Эгерде ишеним кат Кыргызпатентте катталган бир нече патенттик ишенимдүү өкүлдөрдүн атына берилсе, анда өтүнмө боюнча патент алуу боюнча иштер алардын кимиси менен болбосун жүргүзүлөт.

Ишеним катта ага ыйгарым укук берилген патенттик ишенимдүү өкүлдүн кайсы болбосун аракети өтүнмө ээсинин аракети катары бааланат жана өтүнмө ээсинин же өтүнмө ээсине карата аракет катары натыйжаларга ээ.

14. Конвенциялык артыкчылыкты сураган өтүнмөгө өтүнмө ээси тарабынан Өнөр жай менчигин коргоо боюнча Париж конвенциясынын катышуучу-мамлекетинде берилген биринчи өтүнмөнүн көчүрмөсү (мындан ары - биринчи өтүнмө) тиркелет, ал Кыргызпатентке конвенциялык өтүнмөнү берген күндөн тартып 3 айдан кечиктирбестен берилет. Эгерде биринчи өтүнмөдөн бир нече болсо, ушул өтүнмөлөрдүн бардыгынын көчүрмөлөрү тиркелет.

Эгерде өтүнмө ээлери конвенциялык өтүнмөдө жана берилген көчүрмөлөрдө ар түрдүү болсо өткөрүп берүү актысы дагы берилиши керек.

Биринчи өтүнмөнү берген күндөн тартып 12 айдын ичинде, бирок он эки айлык мөөнөттүн өтүшүндө 2 айдан кечиктирбестен келип түшкөн өтүнмө боюнча конвенциялык артыкчылыкты сураганда өтүнмөгө алымдын төлөгөндүгү жөнүндө документ тиркелет.

Конвенциялык артыкчылыкты аныктоо жөнүндө өтүнүч өтүнмө берүүдө (патент берүү жөнүндө арыздын тийиштүү графасында жазылат) же Кыргызпатентке өтүнмө берген күндөн тартып эки айдын ичинде берилет.

15. Өтүнмөгө, анын ичинде электрондук документтин формасына санариптештирүү чөйрөсүндө ыйгарым укуктуу орган тарабынан белгиленген форма боюнча анын персоналдык маалыматтарын жыйноого, иштеп чыгууга, сактоого, өткөрүп берүүгө жана жарыялоого өтүнмө ээсинин макулдугу тиркелет.

16. Пайдалуу моделге өтүнмөнүн материалдары анын Кыргызпатентке келип түшкөн учурунан тартып өтүнмө жөнүндө маалыматтарды жарыялоого чейин купуя болуп эсептелет.

**5. Өтүнмөнүн документтерин толтурууга**

**жана мазмунуна талаптар**

17. Арыз мамлекеттик же расмий тилде берилет.

18. Эгерде өтүнмөнүн башка документтери, ошондой эле өтүнмгө экспертиза жүргүзүүдө берилген документтер башка тилде берилсе, ага мамлекеттик же расмий тилдеги котормосу тиркелет. Котормонун тактыгы үчүн жоопкерчилик өтүнмө ээсине жүктөлөт.

19. Мамлекеттик же расмий тилдерде түзүлгөн, ушул Эреженин 11 пункттунда көрсөтүлгөн өтүнмөнүн документтери бир нускада берилет.

20. Патент берүү жөнүндө арыз (мындан ары – арыз) Кыргызпатент тарабынан бекитилген форма боюнча берилет.

Эгерде кандайдыр-бир маалыматтарды тиешелүү графага толугу менен жайгаштыруу мүмкүн болбой калса, алар арыздын тиешелүү графасында көрсөтүү менен кошумча баракта ошол эле формада келтирилет.

21. "Арыз" деген сөздүн үстүндө жайгашкан графалар Кыргызпатенке келип түшкөндөн кийин маалымдаректерин киргизүү үчүн арналган жана өтүнмө ээси тарабынан толтурулбайт.

1) 71 коду менен графада жеке жактын фамилиясын, аты-жөнүн (бар болсо) көрсөтүү менен өтүнмө ээси (өтүнмө ээлери) же юридикалык жактын расмий аталышы (уюштуруу документине ылайык) жөнүндө маалыматтар, ошондой эле алардын жашаган жери, турган орду жөнүндө маалыматтар, өлкөнүн расмий аталышын жана дарегин камтуу менен көрсөтүлгөн кезектүүлүктө келтирилет.

Кыргыз Республикасынын жеке жана юридикалык жагы үчүн пайдалуу модел патент суралган ысымдын ИННи көрсөтүлөт.

Кыргыз Республикасынын чегинен сырткары жашаган чет өлкөлүк юридикалык же жеке жактар үчүн патент суралган ысымга Интеллектуалдык менчиктин бүткүл дүйнөлүк уюмунун (мындан ары – ИМБДУ) ST.3 (эгерде ал белгиленсе) стандарты боюнча өлкөнүн коду көрсөтүлөт.

2) (86) коду менен графага алган ведомство тарабынан белгиленген эл аралык өтүнмөнүн каттоо номери жана эл аралык берилген күнү көрсөтүлөт. (87) коду менен графага эл аралык өтүнмөнү эл аралык жарыялоонун номери жана күнү көрсөтүлөт.

3) Артыкчылыкты аныктоо жөнүндө өтүнүчтү камтыган графа Кыргызпатентке өтүнмө берген күнгө караганда андан мурунку артыкчылык суралганда, ошондо гана толтурулат. Мындай учурда тийиштүү көзчөлөрдө "X" белгисин коюу менен артыкчылыкты суроо үчүн негиздер белгиленет жана төмөнкүлөр: мурда берилген өтүнмөнүн номери, анын же кошумча материалдардын негизинде артыкчылык суралат жана артыкчылык суроонун датасы (мурда өтүнмө же ал боюнча кошумча материалдар берилген күнү) көрсөтүлөт.

Эгерде артыкчылык мурда берилген бир нече өтүнмөнүн негизинде суралса, бардык өтүнмөлөрдүн номери жана тийиштүү учурларда суралган артыкчылыктын бир нече датасы көрсөтүлөт. Конвенциялык артыкчылыкты суроодо ИМБДУ SТ.3 стандарты боюнча биринчи өтүнмө берген өлкөнүн коду көрсөтүлөт.

4) 54 коду менен астындагы графада өтүнмө берилген пайдалуу моделдин (пайдалуу моделдердин топтору) аталышы келтирилет, ал пайдалуу моделдин сыпаттамасында келтирилген аталышына дал келиши керек.

5) 98 коду менен графада кат жазышуу үчүн дарек, адресаттын аты же аталышы келтирилет, алар тез почта аркылуу жеткирүүнүн кадимки талаптарын канааттандырышы керек жана телефон номери, е-mail электрондук почтасынын дареги (мындан ары - е-mail), факсы (эгерде ал бар болсо) берилет.

Кат жазышуу үчүн адрес катарында Кыргыз Республикасында жашаган өтүнмө ээсинин (өтүнмө ээлеринин ичинен биринин) - жеке жактын жашаган жеринин дареги же өтүнмө ээсинин - юридикалык жактын Кыргыз Республикасында турган ордунун дареги же Кыргызпатентте катталган патенттик ишенимдүү өкүлдүн турган ордунун дареги же Кыргыз Республикасынын аймагындагы башка дареги жана байланыш маалыматтары көрсөтүлсө болот.

Өтүнмө ээси кат жазышуу үчүн даректин өзгөргөндүгү жөнүндө Кыргызпатентке билдирүүгө милдеттүү.

6) Өтүнмө берилгенге чейин өтүнмө ээси тарабынан патенттик ишенимдүү өкүл дайындалган учурда гана толтурулуучу 74 коду менен графада ал тууралуу маалыматтар: фамилиясы, аты-жөнү (бар болсо), Кыргызпатенттеги каттоо номуру, Кыргыз Республикасында турган ордунун дареги, телефондорунун номери, е-mail жана факс номери (эгерде ал бар болсо) келтирилет.

7) "Тиркелүүчү документтердин тизмеси" деген графа тийиштүү көзчөлөргө "X" белгисин жана ар бир тиркелүүчү документке барактардын санын көрсөтүү жолу менен толтурулат. Арыздын формасында алардын түрү караштырылбаган тиркелүүчү документтер үчүн ("башка документ") алардын арналышы так көрсөтүлөт.

8) 72 коду менен графаларда пайдалуу моделдин автору (авторлору) жөнүндө маалыматтар: фамилиясы, аты-жөнү (бар болсо), өлкөнүн аталышы (ИМБДУнун SТ.3 стандарты боюнча коду) жана жашаган жеринин дареги келтирилет.

9) 72 кодуна ээ болгон графага түздөн-түз жайгашкан графа патент берүү жөнүндө маалыматтарды жарыялоодо эскербөөнү каалаган авторлордун ичинен ар биринин фамилиясы, аты-жөнү (бар болсо) көрсөтүү менен тиешелүү көзчөлөргө "X" белгисин коюу жолу менен маалыматтарды жарыялоодо аны (аларды) ушундай(лар) катары эскербөөнү качан автор (авторлор) суранганда гана толтурулат.

10) Патентти кагаз түрүндө алууну каалаганын билдирген учурда тиешелүү көзчөлөргө "X" белгисин коюу жолу менен тиешелүү графа толтурулат.

11) Ушул арызда келтирилген персоналдык маалыматтарды керектүү максаттарда жана көлөмдө иштеп чыгууга өтүнмө ээлери жана авторлор макул болгон учурда тиешелүү көзчөлөргө "X" белгиси коюлат.

12) Ушул пунктун 13 жана 14 пунктчаларда көрсөтүлгөн арыздын графасын толтуруу арыз менен ушул графаларда каралган маалыматтарды жана коюлган колду камтыган документтерди бирге берүүнү алмаштырышы мүмкүн.

13) Кол койгон датасын көрсөтүү менен арыздын "Колу" деген акыркы графасы бардык учурда сөзсүз түрдө толтурулат. Арызга кол коюучу жактардын фамилиялары жана аты-жөндөрү көрсөтүү менен өтүнмө ээси кол коет.

Юридикалык жактын атынан арызга анын кызмат орду көрсөтүлүп, уюмдун жетекчиси кол коет. Колу мөөр менен ырасталат.

Патенттик ишенимдүү өкүл аркылуу арыз берүүдө арызга патенттик ишенимдүү өкүл кол коет.

Өтүнмө ээсинин өкүлү аркылуу арыз берүүдө арызга өтүнмө ээси же анын өкүлү кол коет.

Эгерде арызга патенттик ишенимдүү өкүл болуп саналбаган өтүнмө ээсинин өкүлү кол койсо, арызга ага өтүнмө ээси тарабынан берилген ишеним кат тиркелет.

14) Кошумча баракта кол коюуну талап кылган тигил же бул маалыматтар келтирилген учурда, ага ушундай эле тартипте кол коюлат.

Ар бир кошумча баракка өтүнмө ээси же патенттик ишенимдүү өкүл милдеттүү түрдө кол коет.

22. Арыз электрондук формада берилиши мүмкүн, ошону менен бирге арыздын графасы экрандык интерфейстин элементтерин пайдалануу менен толтурулат.

Арыздын электрондук формасы талаалардын өзгөрүлмө көлөмүнө ээ, ошого байланыштуу кошумча баракты толтуруу талап кылынбайт.

Электрондук формада берүүдө арызды толтуруу ушул Эреженин 20-21-пункттарына жана Кыргызпатент тарабынан бекитилген өтүнмө ээси үчүн өтүнмөнү электрондук берүү системасын пайдалануучулардын Нускамасына ылайык жүзөгө ашырылат.

Арыздын электрондук формасына күчөтүлгөн квалификациялык электрондук кол коюу (КЭК) менен кол коюлат.

23. Пайдалуу моделдин сыпаттамасы аны ишке ашыруу үчүн пайдалуу моделди толук, жетишерлик ачышы керек.

24. Сыпаттама пайдалуу моделдин аталышын (ал эми өтүнмө берилген пайдалуу модель таандык болгон ЭПКнын колдонулуп жаткан редакциясынын рубрикасы аныкталган учурда - ушул рубриканын индексин дагы) көрсөтүүдөн башталат жана төмөнкүдөй бөлүмдөрдү камтыйт:

- пайдалуу модель тиешелүү болгон техниканын тармагы;

- техниканын деңгээли;

- пайдалуу моделдин маңызы;

- чиймелердин фигураларынын тизмеси;

- пайдалуу моделди ишке ашыруу мүмкүнчүлүгүн тастыктаган маалыматтар.

Сыпаттаманын бөлүмүн зарыл маалыматтар камтылган булактарга шилтеме кылуу менен алмаштырууга болбойт (адабий булакка, мурда берилген өтүнмөдөгү сыпаттамага, коргоо документине карата сыпаттамага ж.у.с.).

25. Пайдалуу моделдин аталышы анын маңызына туура келиши жана пайдалуу моделдин арналышын мүнөздөшү керек.

1) Аталышы жекелик санда колдонулбаган учурдан тышкары, жекелик санда берилет.

2) Алардын бири башкасын даярдоо үчүн арналса, пайдалуу моделдердин тобунун аталышы бир пайдалуу моделдин толук аталышын жана башкасынын кыскаруусун камтыйт. Алардын бири башкасын же башкасында пайдалануу үчүн арналса, пайдалуу моделдердин тобунун аталышы топко кирген пайдалуу моделдердин толук аталышын камтыйт.

3) Варианттарга кирген пайдалуу моделдердин тобунун аталышы кашаада (варианттар) деген сөз менен көрсөтүлүп толукталган, топтун пайдалуу моделинин биринин аталышын камтыйт.

Пайдалуу моделдин аталышында ыгы жок аталыштар, аббревиатуралар, товардык белгилер жана тейлөө белгилери, жарнамалык, фирмалык жана башка атайын аталыштар, товар чыгарылган жерлердин аталыштары, географиялык көрсөтмөлөр, «ж.б.у.с.» деген жана пайдалуу моделди идентификациялаоо максатында кызмат кылган окшош сөздөр пайдаланылбайт.

26. "Пайдалуу модель тиешелүү болгон техниканын тармагы" деген сыпаттаманын бөлүмүндө пайдалуу модель колдонула турган тармагы көрсөтүлөт.

Эгерде мындай тармактар бир нече болсо, артыкчылыкка ээ болгондору көрсөтүлөт.

27. Сыпаттаманын "Техниканын деңгээли" деген бөлүмүнө өтүнмө ээсине белгилүү болгон белгилеринин жыйындысы боюнча пайдалуу моделге эң жакын (прототип), алардын ичинен окшошун бөлүп көрсөтүү менен пайдалуу моделдин окшошу жөнүндө маалыматтар келтирилет.

Пайдалуу моделдин окшошу катары пайдалуу моделдин олуттуу белгилери менен окшош белгилердин жыйындысын мүнөздөгөн, пайдалуу моделдин артыкчылык датасына чейин жалпыга белгилүү болуп калган маалыматтардын ичинен белгилүү ошол эле белгинин каражаты көрсөтүлөт.

Окшошторунун ар бирин сыпаттоодо маалымат булагынын библиографиялык маалыматтары келтирилет, анда өтүнмө берилген пайдалуу моделдин маанилүү белгилери менен дал келген окшошунун белгилери ачылып көрсөтүлөт, ошондой эле өтүнмө ээсине талап кылынган техникалык натыйжаны алууга тоскоолдук кылган белгилүү себептер көрсөтүлөт.

Пайдалуу моделдердин тобун сыпаттоодо окшоштору жөнүндө маалыматтар ар бир пайдалуу модель үчүн өзүнчө берилет.

28. Пайдалуу моделдин маңызы пайдалуу моделдин камсыздандыруучу техникалык натыйжага (техникалык натыйжаларды) жетүү үчүн жетишерлик маанилүү белгилеринин жыйындысында билдирилет.

Белгилер эгерде алар алына турган техникалык натыйжага таасир берсе (анын ичинде ар түрдүү техникалык натыйжаларга ар түрдүү белгилер таасир бергенде), б.а. көрсөтүлгөн натыйжа(лар) менен себебин издөө байланышында турса, маанилүүгө кириши мүмкүн.

Бул бөлүмдө пайдалуу моделди ишке ашырууда алына турган техникалык натыйжаны көрсөтүү менен өтүнмө берилген пайдалуу моделдин багытындагы чечимдин милдеттери толук ачылат.

Ушул эле бөлүмдө пайдалуу моделди мүнөздөй турган бардык маанилүү белгилери келтирилет, эң жакын окшошунан айырмалана турган белгилер бөлүп көрсөтүлөт, ошону менен бирге жана аны аткаруунун конкреттүү формаларында же аны аткаруунун өзгөчө шарттарында, жеке учурларда гана пайдалуу моделди мүнөздөй турган белгилер жана укуктук коргоонун суралган көлөмү жайылтыла турган бардык учурларда техникалык натыйжаны камсыздаган белгилердин жыйындысы көрсөтүлөт.

Эгерде пайдалуу моделди аткаруунун конкреттүү формаларында же аны аткаруунун өзгөчө учурларында техникалык натыйжаны алуу камсыздалса, аларды көрсөтүү сунушталат.

Техникалык натыйжа негизинен, жумушчу органдын чөйрө менен байланышын жакшыртууда айландыруу учурун азайтуу, сүрүлүү коэффициентин төмөндөтүү, шынаа кагуунун алдын алуу, термелүүнү төмөндөтүү менен билдирилет.

Эгерде пайдалуу моделди түзүүдө белгилүү багыттагы техникалык каражаттын арсеналын кеңейтүүнүн гана маселеси чечилип жатса же мындай каражаттар биринчи жолу алынып жатса техникалык натыйжа ушул арналышын ишке ашыруудан турат жана анын атайын көрсөтмөсү талап кылынбайт.

Пайдалуу моделдердин тобу үчүн анын ичинде техникалык натыйжа жөнүндө дагы берилген маалыматтар ар бир пайдалуу модель үчүн өзүнчө берилет.

29. Пайдалуу моделдерди мүнөздөө үчүн пайдаланылуучу белгилер.

Пайдалуу моделдерди мүнөздөө үчүн негизинен, төмөнкүдөй белгилер пайдаланылат:

- конструктивдүү элементтин (элементтердин) болушу;

- элементтердин ортосунда байланыштын болушу;

- элементтердин өз ара жайгашышы;

- бүтүндөй элементтин (элементтердин) аткарылган түрү атап айтканда, геометриялык формасы;

- элементтердин ортосундагы байланыштын аткарылган формасы;

- элементтин (элементтердин) параметрлери жана башка мүнөздөмөлөрү жана алардын өз ара байланышы;

- элемент (элементтер) жасалган материал же негизинен түзүлүш;

- элементтин функциясын аткаруучу чөйрө.

30. Сыпаттамада фигуралардын тизмесинен тышкары, алардын ар биринде эмне сүрөттөлгөнүнө кыскача көрсөтмө берилет.

Эгерде пайдалуу моделдин маңызын түшүндүрүүчү башка материалдар берилсе, алардын мазмунун кыскача түшүндүрүү келтирилет.

31. Сыпаттама бөлүмүндөгү пайдалуу моделди жүзөгө ашыруу мүмкүнчүлүгүн тастыктаган маалыматтардын сыпаттамалары өтүнмө ээси тарабынан көрсөтүлгөн арналышты ишке ашыруу менен пайдалуу моделди жүзөгө ашыруу мүмкүндүгүн көрсөтөт.

Чиймелердин фигураларына шилтеме кылуу менен пайдалуу моделдин конструкциясынын (статискалык абалда) сыпаттамасы келтирилет. Сыпаттамада келтирилген санариптик белгилер чийменин фигурасындагы ылайыктуу элементтердин санариптик белгилерине дал келүүгө тийиш.

Пайдалуу моделдин конструкциясынын сыпаттамасынан кийин анын аракети (иши) же чиймелердин фигурасына ал эми зарыл болгон учурда - башка түшүндүрүүчү материалдарга (эпюралар, убактылуу диаграммалар ж.б.) шилтеме берүү менен, пайдалануунун ыкмасы сыпатталат.

Анын маңызы жалпы түшүнүк менен билдирилген, атап айтканда, функционалдык жалпылоо деңгээлинде көрсөтүлгөн белгини пайдалануу менен мүнөздөлүүчү пайдалуу моделди ишке ашыруу мүмкүнчүлүгү мындай белгини же аны алуунун ыкмаларын ишке ашыруу үчүн каражаттардын өтүнмөсүнүн материалдарында түздөн-түз сыпаттама менен тастыкталат, же мындай каражаттын же аны алуунун ыкмасынын белгилүүлүгүнө көрсөтмө менен тастыкталат.

Эгерде пайдалуу модель функционалдык жалпылоо деңгээлинде мүнөздөлгөн элементти камтыса жана баяндалган ишке ашыруунун формасы программалоочу (тескелүүчү) көп функционалдуу каражатты пайдаланууну болжоштурса, анда ушул пайдалуу моделдин курамында ага тиешелүү конкреттүү функцияны ушул каражат менен аткаруу мүмкүнчүлүгүн тастыктаган маалыматтар берилет. Эгерде мындай маалыматтардын ичинде алгоритм, атап айтканда эсептөөчү келтирилсе, эгерде бул мүмкүн болсо, аны ылайыктуу математикалык туюнтманын блок-схемасы түрүндө көрсөтүү артыкчылыктуу.

Бул бөлүктө чечилүүчү маселени мүнөздөөдө "Пайдалуу моделдин маңызы" деген бөлүмдө көрсөтүлгөн пайдалуу моделин жүзөгө ашырууда ошол техникалык натыйжанын алуу мүмкүнчүлүгүн тастыктаган маалыматтар келтирилет. Пайдалуу моделди мүнөздөө үчүн маанилердин интервалы түрүндө көрсөтүлгөн сандык белгилерди пайдаланууда ушул интервалдагы техникалык натыйжаны алуу мүмкүнчүлүгү көрсөтүлөт.

32. Пайдалуу моделдин формуласынын арналышы жана ага коюлуучу талаптар

1) Пайдалуу моделдин формуласы патент менен берилген укуктук коргоонун көлөмүн аныктоо үчүн арналат.

2) Пайдалуу моделдин формуласы толугу менен сыпаттамага негизделүүтө, б.а. пайдалуу моделди анын сыпаттамасында камтылган түшүнүктөр менен мүнөздөөгө тийиш.

3) Пайдалуу моделдин формуласы, эгерде ал өтүнмө ээси көрсөткөн техникалык натыйжага жетүү үчүн жетишерлик анын маанилүү белгилеринин топтомун камтыса, анын маңызын билдирген болуп таанылат.

4) Пайдалуу моделдин белгилери ойлоп табуунун формуласында аларды бирдейлештирүү мүмкүнчүлүгүн камсыз кылгандай кылып, б.а. адистин белгилүү техника деңгээлинин негизинде ушул белгилер мүнөздөлгөн түшүнүктөрдүн маанилик мазмунун бирдей түшүнгөндөй кылып түшүндүрүлөт.

5) Пайдалуу моделдин формуласында белгинин мүнөздөмөсү качан ушундай шилтемесиз ушул пункттун 4-пунктчасынын талаптарын бузбастан, белгини мүнөздөө мүмкүн болбогон учурдан тышкары, сыпаттамага же чиймелерге карата шилтеме менен алмаштырылбайт.

6) Белгилер формулада пайдалуу моделди статикалык абалын мүнөздөө үчүн берилет. Пайдалуу моделдин конструктивдүү элементин аткарууну мүнөздөөдө анын кыймылдуулугуна, алардын белгилүү бир функцияны ишке ашыруу мүмкүнчүлүгү ж.у.с. көрсөтмө берилет.

7) Эгерде бир жана ошол эле техникалык натыйжаны башка маанилүү белгилери менен бирге алууда камсыздоочу белгинин бир нече түрүн ишке ашыруу мүмкүн болсо, белгини ишке ашыруунун аныкталган формаларын камтыган жалпы түшүнүк менен билдирүү максатка ылайыктуу.

Эгерде мындай түшүнүк болбосо же жалпылоону укуксуз кылуучу техникалык натыйжаны алууну камсыз кылбаган белгини ишке ашыруунун мындай формаласын камтыса, анда белги белгини ишке ашыруунун ар түрдүү формаларын мүнөздөөчү альтернативалуу түшүнүктөр түрүндө берилет.

33. Формула бир звенолуу жана көп звенолуу болот жана ылайыгына карата бир же бир нече пункттарды камтыйт.

34. Пайдалуу моделдин бир звенолуу формуласы аны аткаруунун же пайдалануунун жеке учурларына колдонулуучу өнүгүүсү же тактоосу болбогон маанилүү белгилердин топтому бир пайдалуу моделди мүнөздөө үчүн колдонулат.

35. Көп звенолуу формула аткаруунун жеке учурларына же пайдалуу моделди пайдалануу же пайдалуу моделдердин топторун мүнөздөө үчүн пайдаланылуучу анын маанилүү белгилеринин топтомун өнүктүрүү жана/же тактоо менен пайдалуу моделди мүнөздөө үчүн колдонулат.

1) Бир пайдалуу моделди мүнөздөй турган көп звенолуу формула бир көз карандысыз пунктка жана андан кийинки көз каранды пунктка (пункттарга) ээ.

2) Пайдалуу моделдердин тобун мүнөздөй турган көп звенолуу формула бир нече көз карандысыз пункттарга ээ, алардын ар бири топтун пайдалуу моделдеринин бирин мүнөздөйт. Мында топтун ар бир пайдалуу модели ылайыгына карата көз карандысызга караштуу көз карандуу пункттарды тартуу менен мүнөздөлөт.

3) Пайдалуу моделдердин тобун мүнөздөй турган формуланы сыпаттоодо төмөнкүдөй эрежелер сакталат:

- өзүнчө пайдалуу моделдерди мүнөздөй турган көз карандысыз пункттар эреже катары, формуланын башка пункттарына шилтемени камтыбайт (мындай шилтеме качан ал андагы башка пункттун болбогондугун толук кайталоосуз бул көз карандысыз пунктту сыпаттамага мүмкүнчүлүк берген учурда гана болот);

- көз каранды пункттар алар караштуу болгон көз карандысыз пункт менен бирге топтолот;

- эгерде пайдалуу моделдерди топко бириктирүү шарты болуп пайдалуу моделдин бири башкасын жасап чыгаруу же башкасын же башкасында колдонуу үчүн арналгандыгы эсептелсе, анда биринчи көз карандысыз пунктта ал үчүн башка пайдалуу модель арналган пайдалуу моделдин мүнөздөмөсү берилет.

36. Формуланын пункту, эреже катары, эң жакын окшошунун белгилери менен туура келген маанилүү белгилерин камтыган чектөө бөлүгүнөн турат, анын ичине пайдалуу моделдин арналышын билдирген түрдүк түшүнүк жана пайдалуу моделди эң жакын окшошунан айырмалап турган маанилүү белгилерди камтыган айырмалоочу бөлүк кирет.

Формуланын пунктун түзүүдө чектөө бөлүгүн баяндагандан кийин андан кийин түздөн-түз айырмалоочу бөлүк баяндала турган "мунусу менен айырмаланат" деген сөздөр киргизилет.

Формуланын пункту эгерде окшошу болбогон пайдалуу моделди мүнөздөсө, чектөөчү жана айырмалоочу бөлүктөргө бөлүнбөстөн түзүлөт.

Формуланын пункту бир сүйлөм түрүндө берилет.

37. Пайдалуу моделдин формуласынын көз карандысыз пункту бир гана пайдалуу моделге тийиштүү болушу керек. Ал анын белгилери менен пайдалуу моделдин объектин логикалык аныктоо түрүндө берилет жана суралган укуктук коргоо көлөмүн аныктайт.

1) Пайдалуу моделдин формуласынын көз карандысыз пункту бир сүйлөм түрүндө берилет.

2) Формуланын көз карандысыз пункту бир пайдалуу моделге тийиштүү болуп таанылбайт, эгерде андагы камтылган белгилердин топтому:

- бир жана ошол эле техникалык натыйжаны алууну камсыздабаган альтернатива түрүндө берилген белгилерди камтыса же альтернатива өзүнчө белгилерге эмес, ал эми функционалдуу өз алдынча белгилердин тобуна кирсе (түзүлүштүн түйүнү же тетиги ж.у.с.), анын ичинде тигил же бул альтернативанын тандоосу ушундай белгилердин кайсы-бирине башка белги (белгилердин) үчүн чыгарылган тандоого караштуу болсо;

- мында анын аталган жыйындысында болушу же жок экендигине мүмкүнчүлүк берилген (анын ичинде "(конструктивдүү элемент) камтылышы мүмкүн" сыяктуу жүгүртүүсү колдонулганда) белгини камтыса;

- ар бири жалпы арналыштагы каражаттардын көрсөтүлгөн жыйындысын ишке ашырбастан, өз арналышына ээ болгон каражаттардын топтомунун мүнөздөмөсүн камтыса.

38. Пайдалуу моделдин формуласынын көз каранды пункту

1) Пайдалуу моделдин формуласынын көз каранды пункту аны аткаруунун же пайдалануунун жеке учурларында пайдалуу моделди мүнөздөй турган белгилер менен көз карандысыз пунктта келтирилген пайдалуу моделдин белгилеринин жыйындысын өнүктүрүүнү жана/же тактоону камтыйт.

Пайдалуу моделдин формуласынын көз каранды пунктун мындайча сыпаттоого болбойт, мында ал көз каранды болгон формуланын ошол пунктунун белгилерин алмаштыруу же чыгарып салуу же ага ушул Эрежелердин 37-пунктунун 2) пунктчасында көрсөтүлгөн алардын жыйындысы мүнөзгө ээ болгон белгилерди киргизүү жүргүзүлөт.

Эгерде пайдалуу моделдин формуласынын көз каранды пункту көз карандысыз пункттун белгилерин алмаштыруунун же чыгарып салуунун орду болгондой болуп түзүлсө, бул көз каранды пункт ал тийиштүү болгон көз карандысыз менен бирге бир пайдалуу моделди мүнөздөйт деп таанылбайт.

2) Формуланын көз каранды пунктунун чектелген бөлүгү, эреже катары, көз карандысыз пунктта келтирилгенге салыштыруу боюнча кыскартылып жана бул көз каранды пункт кирген көз карандысыз пунктка жана/же көз каранды пунктка (пункттарга) шилтеме менен баяндалган пайдалуу моделдин арналышын билдирген түрдүк түшүнүктөн турат. Көз каранды пункттун формуланын бир нече пункттарына көз каранды болушунда аларга карата шилтеме альтернативаны пайдалануу менен көрсөтүлөт.

Эгерде көз каранды пункттун белгилери менен катар жеке учурда аны аткарууда же пайдаланууда пайдалуу моделди мүнөздөө үчүн көз карандысыз пункттун белгилери гана зарыл, ушул көз каранды пункттун түздөн-түз көз карандысыз пунктка көз карандылыгы пайдаланылат. Эгерде аталган мүнөздөмө үчүн формуланын бир же бир нече башка көз каранды пункттарынын белгилери зарыл болсо, бул көз каранды пункттун көз карандысызга тийиштүү көз каранды пункттары аркылуу көз карандылыгы пайдаланылат.

39. Чиймелер пайдалуу моделдин маңызын түшүндүрүүчү электрондук формадагы пайдалуу моделдин үч өлчөмдүү модели жана пайдалуу моделдин сыпаттамасы бири-бирине карама-каршы келбеши керек.

Пайдалуу моделдин маңызын түшүндүрүүчү чиймелердин ордуна графикалык сүрөттөлүштөр түрүндө (маселен, схемалар, сүрөттөр, графиктер, эпюралар, осциллограммалар ж.у.с.) пайдалуу моделдин маңызын түшүндүрүүчү башка материалдар берилиши мүмкүн.

Эгерде сыпаттаманы чиймелер же схемалар менен сүрөттөө мүмкүн болбогон учурда сүрөттөр берилет. Фотосүрөттөр графикалык материалдардын башка түрлөрүнө кошумча кошумча катары берилет.

Өзгөчө учурларда, маселен, хирургиялык операцияларды аткаруунун этаптарын сүрөттөө үчүн фотосүрөттөр түшүндүрүүчү материалдардын негизги түрү катары берилиши мүмкүн.

Графикалык материалдардын ар бир бетинин жогору жагынын оң бурчунда пайдалуу моделдин аталышы көрсөтүлөт.

Электрондук түрдө өтүнмө берүүчүлөр үчүн өтүнмөнү электрондук берүү системасын пайдалануучулардын Нускамасында көрсөтүлгөн форматта жана өлчөмдө пайдалуу моделдин үч өлчөмдүү модели берилиши мүмкүн.

В электронном виде могут быть представлены трехмерная модель полезной модели, в формате и размере, указанным в Инструкции пользователя системы электронной подачи заявок для заявителя.

40. Реферат пайдалуу модель жөнүндө маалыматтын максаты үчүн кызмат кылат жана өз алдынча аталышын, пайдалуу модель кирген техника тармагынын мүнөздөмөсүн жана/же колдонулуу жаатын, эгерде бул аталышынан түшүнүксүз болсо, алына турган техникалык натыйжаны көрсөтүү менен маңызынын мүнөздөмөсүн камтыган, пайдалуу моделдин сыпаттамасынын мазмунунун кыскартылган баяндалышын өзүнөн көрсөтөт. Рефератта пайдалуу моделдин маңызы формуласынын эркин баяндалып берүү жолу менен мүнөздөлөт, мында ар бир көз карандысыз пункттун бардык маанилүү белгилери сакталат.

Зарыл учурда рефератка чиймени, химиялык формуланы кошуп беришет. Рефератка киргизилүүчү чийме рефераттын тексти сыяктуу эле нускаларынын саны дагы ошол эле санда, өзүнчө баракта, анын ичинде ал сыпаттаманы сүрөттөгөн чиймелердин фигураларынын бири менен бирдей болгон учурда берилет.

Реферат кошумча маалыматтарды, анын ичинде, формуланын көз каранды пункттарынын, графикалык сүрөттөлүштөрдүн, таблицалардын болушуна жана санына көрсөтмөнү камтый алат.

Рефераттын текстинин орточо көлөмү - 1000 басма белгисине чейин.

41. Өтүнмө төмөнкүлөрдү: түшүндүрүүлөрдү, чиймелерди, сүрөттөрдү жана моралга жана коомдук тартипке каршы келген башка материалдарды; продукцияларга же технологиялык процесстерге, ошондой эле башка жактардын өтүнмөлөрүнө же патенттерге (күбөлүктөргө) карата тоотпостук менен айтып билдирүүлөрдү; пайдалуу моделге ачык тиешеси жок маалыматтарды камтыбашы керек. "Техника деңгээли" бөлүмүндө келтирилген белгилүү каражаттардын жетишпестиктерин жөнөкөй көрсөтүү уруксат кылынбаган элемент болуп эсептелбейт.

42. Пайдалуу моделдин формуласында, сыпаттамада жана анын түшүндүрүүчү материалдарында, ошондой эле рефератта стандартташтырылган терминдер жана кыскартуулар, ал эми алар жок болсо - илимий жана техникалык адабиятта жалпы кабыл алынгандар колдонулат.

Адабиятта кеңири колдонууга ээ болбогон терминдерди жана белгилерди колдонууда алардын тексттеги мааниси биринчи жолу колдонууда эле түшүндүрүлөт.

Бардык шарттуу белгилер түшүндүрүлөт. Сыпаттамада жана формулада терминологиянын биримдүүлүгү сакталат, башкача айтканда сыпаттаманын текстинде жана формулада бир жана ошол эле белгилери бирдей аталат. Терминологиянын биримдүүлүгүн талап кылуу ошондой эле физикалык бирдиктердин чоңдугуна жана колдонулуучу шарттуу белгилерге кирет.

Физикалык чоңдуктар Эл аралык бирдиктер системасында колдонулуучу бирдиктерде берилет.

**6. Өтүнмөнүн документтерин тариздөө**

43. Бардык документтер алардын көчүрмөлөрүн чектелбеген санда түздөн-түз репродуциялоо мүмкүн болгондой кылып, таризделет.

Ар бир барак барактын кичирээк жагында саптары параллелдүү жайгаштырылып, бир жагынан гана колдонулат.

Барактар бырышпаган же тытылбаган жана бүктөлбөгөн болушу керек.

44. Өтүнмөнүн материалдарын бышык, ак, жылма, жылтырабаган кагазда аткарышат.

45. Өтүнмөнүн ар бир документи өзүнчө барактан башталат. Барактар 210x297 мм форматка ээ. Сыпаттаманы, формуланы рефератты камтыган барактардын жээги төмөнкүдөй аткарылат, мм:

үстүңкүсү - 20-40;

оң жана астыңкы жагы - 20-30;

сол жагы - 25-40.

46. Өтүнмөнүн ар бир документинде экинчи жана андан кийинки барактары барактын оң жагынын үстүңкү бурчунда коюлган араб сандары менен номерленет.

47. Документтер кара түстөгү шрифт менен басылат. Сыпаттаманын, формуланын жана рефераттын тексттери 2,1 мм ден кем болбогон башкы тамгалардын бийиктиги менен 2 аралыкта басылат.

Графикалык символдор, латын аталыштары, латын жана грек тамгалары, математикалык жана химиялык формулалар же символдор кара түстөгү сыя, паста же тушь менен жазылса болот. Формуланы басма түрүндө жана кол жазма менен аралаштырып жазууга болбойт.

48. Сыпаттамада, пайдалуу моделдин формуласында жана рефератта химиялык формулалар колдонулушу мүмкүн.

Структуралык химиялык формулаларды жазууда элементтердин жалпы колдонулуучу символдорун пайдалануу жана элементтер менен радикалдар ортосундагы байланышты так көрсөтүү керек.

49. Сыпаттамада, формулада жана рефератта математикалык туюнтмалар (формулалар) жана символдор колдонулушу мүмкүн.

Математикалык туюнтмаларды көрсөтүүнүн түрү регламенттелбейт.

Математикалык туюнтмалардагы бардык тамга менен берилген белгилер түшүндүрүлүп чечмеленет. Формулага карата түшүндүрүүнү мамыча түрүндө жазуу жана ар бир саптан кийин үтүр менен чекитти коюу керек. Муну менен тамга менен белгиленген белгилерди түшүндүрүп чечмелөө алардын формулада колдонуу тартиби боюнча берилет.

Математикалык белгилер: >, <, = жана башкалар математикалык формулаларда гана колдонулат, ал эми текстте аларды сөз менен жазуу керек (көп, аз, барабар ж.у.с.).

Оң чоңдуктардын ортосундагы интервалдарды белгилөө үчүн (-, :) белгисин колдонууга уруксат берилет. Башка учурларда: "баштап" жана "чейин" деген сөздөр менен жазуу керек.

Чоңдуктарды пайыз менен билдирүүдө пайыздын белгиси сандан кийин (%) коюлат. Эгерде бир нече чоңдук болсо, анда пайыздын белгиси алардын астында коюлат жана алардан кош чекит менен бөлүнөт.

Математикалык формулаларда ташууга белги боюнча гана уруксат берилет.

50. Графикалык материалдардын сүрөттөлүшү тушь менен боеп тартпастан, кара өчпөй турган так сызыктар жана штрихтер менен аткарылат.

Сүрөттөлүштөрдүн масштабы жана ачыктыгы өлчөмүн 2/3 чейин сызыктык кичиртүүдө көбөйтүүдө бардык тетиктери айырмалангандай кылып тандашат.

Сандарды жана тамгаларды кашаага, тегеректерге жана тырмакчаларга жайгаштырууга болбойт. Сандардын жана тамгалардын бийиктиги 3,2 мм кем болбогондой тандалат.

Чиймелер "суу", "буу", "ачык", "жабык" сыяктуу керектүү сөздөрдөн тышкары, кандайдыр-бир жазуусуз аткарылат.

Чиймеде тик бурчтуу (ортогоналдуу) проекцияларды пайдалануу артыкчылыктуу болуп эсептелет (ар түрдүү түрдө, кесилиште); ошондой эле аксонометриялык проекцияларды пайдаланууга уруксат берилет.

Чиймелердин өлчөмдөрү көрсөтүлбөйт, зарыл учурда алар сыпаттамада көрсөтүлөт.

Чиймеде ар бир элемент качан элементти так сүрөттөө үчүн пропорциялардын ар түрдүүлүгү зарыл болгон учурдан тышкары, бардык башка элементтерге пропорциялуу аткарылат.

Чийменин бир барагында бир нече фигура жайгашышы мүмкүн, мында алар бири-биринен так чектелет.

Эгерде эки жана андан көп баракта жайгашкан фигуралар бүтүндөй бир фигуранын бөлүктөрүн көргөзсө, алар мындайча, бул фигура ар бир баракта сүрөттөлгөн фигуралардын кайсы-бирин калтырбастан бириктирилгендей жайгаштырылат. Өзүнчө фигуралар баракта же барактарда барактар максималдуу түрдө толгондой жана барактын узунунан вертикалдуу жайгашуусунда чиймени окууга мүмкүн болгондой кылып жайгаштырылат.

Графикалык сүрөттөлүштөрдүн элементтери пайдалуу моделдин сыпаттамасына ылайык араб сандары менен белгиленет.

Бир нече фигураларда берилген бир жана ошол эле элементтер бир жана ошол эле сан менен белгиленет.

Эгерде графикалык сүрөт схема түрүндө берилсе, анда аны аткарууда стандартташтырылган шарттуу графикалык белгилер колдонулат.

Бир түрүнүн схемасында башка түрүнүн схемасынын өзүнчө элементтерин (мисалы: электр схемасында - кинематикалык жана гидравликалык схемаларды) сүрөттөөгө уруксат берилет.

Эгерде схема элементтердин графикалык белгилери катарында тик бурчтук түрүндө берилсе, анда сандык белгилөөдөн тышкары, түздөн-түз тик бурчтукка элементтин аталышы дагы кошуп жазылат. Эгерде графикалык сүрөттүн өлчөмдөрү муну кылууга мүмкүнчүлүк бербесе, элементтин аталышын сыртындагы сызыкка (зарыл учурда, схеманын жээгине жайгашкан сүрөттүн астындагы жазуу түрүндө) көрсөтүүгө мүмкүнчүлүк берилет.

Фото сүрөттүн форматы өтүнмөнүн документтеринин барактарынын белгиленген өлчөмдөрүнөн ашпагандай кылып тандалып алынат. Чакан форматтын фото сүрөттөрү форматка жана барактын сапатына карата белгиленген талаптарды сактоо менен кагаз барактарына чапталып көрсөтүлөт.

Ар бир графикалык сүрөт сыпаттама текстинде келтирилген кезектүүлүгүнө ылайык, барактардын номерленишинен ушул сүрөттүн түрүнө карабастан (чийме, схема, график, сүрөт ж.б.) араб сандары менен номерленет (1-фигура, 2-фигура ж.у.с.). Эгерде сыпаттама бир фигура менен эле түшүндүрүлсө, ага номер коюлбайт.

Графикалык сүрөттөр сыпаттамада жана формулада келтирилбейт.

51. Маалымат булактарынын библиографиялык маалыматтары маалымат булагы алар боюнча табылгандай болуп, көрсөтүлөт.

**7. Кыргызпатент менен патент алуу боюнча иштерди жүргүзүү**

Өтүнмө берүү, аны бергенден кийин өтүнмө боюнча кат алышуу жана өтүнмөнү карап чыгууда башка аракеттерди жүргүзүү үчүн өтүнмө ээси ушул Эреженин 13-пунктунда каралган тартипте таризделген ишеним катты ага берүү менен өкүлдү дайындай алат.

Кыргызпатентте катталган патенттик ишенимдүү өкүл гана өтүнмө ээсинин - чет өлкөлүк жеке же юридикалык жактын өкүлү боло алат. Башка өтүнмө ээлери үчүн өкүл катарында негизинен, эгерде алар бир нече болсо, өтүнмө ээлеринин бири, пайдалуу моделдин автору, патенттик ишенимдүү өкүл же башка жак боло алат.

Өкүлчүлүк кылууга ишеним кат (же ишеним каттын көчүрмөсү) Кыргызпатентке документтер менен бирге же ушул документтер берилгенден кийин эки ай мөөнөттүн ичинде берилет, аны берүүгө өкүл дайындалат. Ишеним кат өтүнмөнүн материалдарына кошулат.

Ишеним катты бергенге чейин өкүлдүн жүргүзгөн аракеттери жараксыз деп эсептелет жана көңүлгө алынбайт.

Ага берилген ыйгарым укуктун чегинде өкүлдүн кандай аракети болбосун же ага карата Кыргызпатенттин кандай аракети болбосун өтүнмө ээсинин аракетине же өтүнмө ээсине карата мамиленин ошол эле натыйжасына ээ.

Өкүлчүлүк кылуу ишеним каттагы көрсөтүлгөн мөөнөттө ыйгарым укуктарын аткарып бүткөнгө чейин же Кыргызпатент ыйгарым укугун токтоткондугу жөнүндө билдирүү алганга чейин анык болуп эсептелет.

Өкүлдү дайындоо жазуу түрүндө арыз берүү аркылуу өтүнмө ээси же анын укук мураскору тарабынан токтотулса болот.

53. Кат алышуу ар бир өтүнмө боюнча өзүнчө, өтүнмө ээси же буга ыйгарым укук берилген анын өкүлү аркылуу жүргүзүлөт.

1) Өтүнмө берилгенден кийинки материалдар анын номерин жана өтүнмө ээсинин же анын өкүлүнүн колун камтышы керек.

Өтүнмөнүн номерин камтыбаган материалдар эгерде номерди кыйыр түрүндө аныктоого болбосо, карап чыгуусуз кайтарылып берилет.

2) Өтүнмө боюнча иш жүргүзүү процессинде жиберилүүчү материалдар Мыйзам менен белгиленген мөөнөттө берилет. Эгерде мөөнөтү "ичинде" деген сөздөр менен билдирилсе жана акыркы күнү жумушчу эмес күнгө туура келсе, мөөнөтүнүн бүткөн күнү болуп андан кийинки жумушчу күн эсептелинет. Эгерде мөөнөтүнүн акыркы күнү тийиштүү саны жок болгон айга туш болсо, мөөнөтү ушул айдын акыркы күнүндө бүтөт.

3) Эгерде кабарлашуу боюнча өтүнмөнү өтүнмө ээсинин өкүлү ишке ашырса, Кыргызпатенттин корреспонденциясына байланыштуу материалдарды көрсөтүү мөөнөтү аларга ушул корреспонденция **жөнөтүлгөн** күндөн тартып эсептелинет.

4) Кыргызпатентте иш жүргүзүү мамлекеттик же расмий тилдерде жүргүзүлөт.

Өтүнмө ээси тарабынан чет тилде берилген материалдарга алардын мамлекеттик же расмий тилге котормосу тиркелет. Мында, белгиленген мөөнөттө өтүнмө ээси материалдарды берүүсүн аныктоо максаты үчүн чет тилде берилген материалдар эгерде алардын котормосу чет тилде материалдар түшкөн күндөн тартып үч айдын ичинде келип түшсө, алар Кыргызпатентке келип түшкөн күнү берилген болуп эсептелет, андай болбосо материалдар алардын котормосу келип түшкөн күндө берилген болуп эсептелет.

Котормосу берилгенге чейин, чет тилде берилген материалдар келип түшпөгөн болуп эсептелет.

54. Эгерде өтүнмө бергенден кийин өтүнмө ээси патент алууга өз укугун башка жакка кайрадан ыйгарып берсе, Кыргызпатентке башка жакка укугун өткөрүп берген көрсөтмөнү, өтүнүч катта көрсөтүлгөн жактын макулдугун жана ушул Эрежелердин 20-пунктунда караштырылган ал тууралуу маалыматтарды камтыган өтүнүч кат берилет.

Өтүнүч катка патент алууга өз укугун өткөрүп берген өтүнмө ээси жана ушул укукка ээ болгон жак кол коет.

55. Өтүнмө ээси (өтүнмө ээсинин өкүлү) ал берген өтүнмө жана ага тийиштүү документтер менен алдын ала таанышуу күнүн жана убакытын макулдашып, түздөн-түз Кыргызпатентте жана өтүнмөнүн, ага тийиштүү документтердин же алардын бөлүктөрүнүн көчүрмөлөрүнө сурам жиберүү аркылуу тааныша алат. Өтүнүч катка алымдын төлөнгөндүгү жөнүндө документ тиркелет.

56. Өтүнмө ээси экспертизанын чечиминде көрсөтүлгөн бардык материалдар менен таанышуу укугуна ээ. Өтүнмө ээси тарабынан суралган патенттик материалдардын көчүрмөлөрү Кыргызпатент өтүнмө ээсинин сурамын алган күндөн тартып бир айдын ичинде жөнөтөт.

Сурамда көрсөтүлгөн жарыяланбаган өтүнмөнүн, анын ошол бөлүктөрүнүн, каралган өтүнмө боюнча издөө жөнүндө отчеттун жана чечимдин материалдары менен өтүнмө ээси түздөн-түз Кыргызпатентте тааныша алат. Мындай материалдардын көчүрмөлөрү жөнөтүлбөйт.

57. Өтүнмө ээсинин катышуусу менен өтүнмөгө байланыштуу маселелерди карап чыгуу Кыргызпатенттин сунушу боюнча же өтүнмө ээсинин өтүнүчү боюнча жүргүзүлөт. Сурамда экспертизанын суроолору баяндалышы мүмкүн.

Сурамга жооп өтүнмө ээси өтүнмөнү карап чыгууга катышууга ниеттенеби, анысына карабастан, Мыйзам менен белгиленген мөөнөттө өтүнмө ээси тарабынан берилет.

Өтүнмөнү карап чыгуунун күнү жана убакыты алдын ала макулдашылат. Кырдаал өзгөргөн учурда, белгиленген убакытта өтүнмөнү карап чыгууда катышууга мүмкүнчүлүгү болбогон тарап тезинен бул тууралуу башка тарапка билдирет.

Эгерде Кыргызпатент же өтүнмө ээси өтүнмөнү биргелешип кароо мезгилсиз же максатка ылайыксыз деп эсептесе, Кыргызпатенттин сунушу же өтүнмө ээсинин өтүнүчү тиешелүү далилдерди келтирүү менен баш тартылышы мүмкүн.

Өтүнмө ээси алдын ала макулдашуусуз Кыргызпатентке келсе, анын катышуусу менен өтүнмөнү карап чыгуу жөнүндө анын өтүнүчүн канааттандыруудан баш тартылышы мүмкүн.

Өтүнмөнү карап чыгууда ушул Эрежелердин 12, 13, 14 жана 52-пункттарынын шарттарын сактоодо өтүнмө ээсинин өкүлү катыша алат.

Бирден-бир өтүнмө ээси болуп саналбаган жак өкүлчүлүккө ишеним кат болгондо гана башка өтүнмө ээси жок болгондо өтүнмөнү кароого катыша алат.

Талкуулоонун натыйжалары боюнча тараптар тарабынан келтирилген далилдерди жана сунуштарды, кийинки иш кагаздарын жүргүзүү жөнүндө тыянактарды камтыган протокол түзүлүшү мүмкүн.

Талкууланган маселелер боюнча макулдашуулар жок болгондо протоколго кароонун катышуучуларынын өзгөчө пикирлери жазылышы керек.

Протоколго кароонун катышуучулары кол коет жана өтүнмөнүн материалдарына көктөлөт.

58. Суралган материалдарды өтүнмө ээси тарабынан берүүнүн мөөнөтү тиешелүү өтүнүч катты бергенде узартылса болот.

Өтүнүч кат менен бирге белгиленген өлчөмдө мөөнөттүн узартылгандыгы үчүн алымдын төлөгөндүгүн тастыктаган документ берилет. Эгерде мындай документ берилбесе, өтүнүч кат берилбеген болуп эсептелинет, ал жөнүндө өтүнмө ээсине кабарландырылат.

Мөөнөтүн узартуу жөнүндө өтүнүч кат суроо талап жөнөтүлгөн күндөн тартып 3 айдын ичинде берилет.

Суралган материалдарды берүүнүн мөөнөтүнүн узартылгандыгы жөнүндө өтүнмө ээси кабарландырылат.

Берүү мөөнөтү сакталбаганда, өтүнүч кат канааттандырылбайт, өтүнмө чакыртып алынды деп таанылат.

59. Калтырылган мөөнөттөрдү калыбына келтирүү

Өтүнмө ээси тарабынан төмөнкү калтырылган мөөнөттөр калыбына келтирилиши мүмкүн:

- формалдык экспертиза жүргүзүү стадиясында сурам боюнча оңдолгон же жок болгон документтерди берүү;

- алдын ала экспертиза жүргүзүү стадиясында сурам боюнча кошумча материалдарды берүү;

- пайдалуу моделдин бирдиктүүлүк талабы бузулгандыгы жөнүндө кабарламага жооп берүү;

- формалдык экспертиза жүргүзүүнүн натыйжалары боюнча патент берүүдөн баш тарткан чечимге каршы пикир берүү;

- алдын ала экспертиза жүргүзүүнүн натыйжалары боюнча патент берүүдөн баш тарткан чечимге каршы пикир берүү.

Калтырылган мөөнөттү калыбына келтирүү жөнүндө өтүнүч кат өтүнмө ээси тарабынан калтырылган мөөнөт бүткөн күндөн тартып он эки айдан кеч эмес берилет.

Өтүнүч кат менен бирге белгиленген өлчөмдө тиешелүү алымдын төлөнгөндүгүн тастыктаган документ берилет, берилбеген учурда өтүнүч кат берилбеген деп таанылат, ал жөнүндө өтүнмө ээсине кабарланат.

Калтырылган мөөнөттү калыбына келтирүү жөнүндө өтүнмө ээсине кабарланат.

**8. Кыргызпатентке өтүнмөнүн келип түшүшү**

60. Өтүнмө электрондук же кагаз түрүндө берилет жана мамлекеттик же расмий тилдерде берилет.

Чет өлкөлүк өтүнмө ээлери өтүнмөнү мамлекеттик же расмий тилдеги котормосун тиркөө менен чет тилде бере алышат, ансыз өтүнмө чакыртып алынды деп эсептелет, ал жөнүндө өтүнмө ээсине кабарланат.

Өтүнмө Кыргызпатентке түздөн-түз берилет же почта, же факс аркылуу (кийин анын түпнускасын берүү менен) өтүнмөнү электрондук берүү аркылуу жөнөтүлөт.

61. Кыргызпатентке келип түшкөн өтүнмөнүн материалдарына кириш номери ыйгарылып, алардын келип түшкөн күнү жазып белгиленет.

Өтүнмө ээсине же анын өкүлүнө кабыл алынган документтердин кириш номери, келип түшкөн күнү жана барактардын саны көрсөтүлүү менен өтүнмөнүн материалдары кабыл алынгандыгы жөнүндө тилкат берилет.

62. Өтүнмөнүн документтери факс менен берилген учурда факс менен берилген өтүнмөнүн документтерин бирдейлештирүүчү алардын түпнускалары коштомо кат менен бирге факс боюнча өтүнмөнүн документтери келип түшкөн күндөн тартып бир айдын ичинде берилиши керек.

Ушул пункттун биринчи абзацында каралган шарттарды сактоодо өтүнмөнүн документтери келип түшкөн күн катары алардын факс менен келип түшкөн күнү эсептелет.

Эгерде өтүнмөнүн документтеринин түпнускалары ушул пункттун биринчи абзацында каралган шарттарды бузуу менен берилсе же алар факс менен келип түшкөн өтүнмөнүн документтери менен бирдей болбосо, документтердин келип түшкөн күнү катары алардын түпнускалары келип түшкөн күн эсептелет, ал эми факс менен берилген өтүнмөнүн документтери каралбайт.

Эгерде факс менен берилген өтүнмөгө тиркелген документтер же кайсы-бир бөлүгү алынбаса же окулбаса, анда өтүнмөгө тиркелген окулбаган же алынбаган документтердин келип түшүү күнү катарыв тиешелүү түпнуска келип түшкөн күн эсептелет.

Факс менен берилген өтүнмөнү каттоо анын түп нускасы келип түшкөндөн кийин жана Эреженин ушул пунктунда каралган өтүнмөнү кабыл алуудан баш тартуу үчүн негиздер жок болгондо жүзөгө ашырылат.

Кыргызпатентке берилген өтүнмөнүн документтери өтүнмө ээсине кайтарып берүүгө жатпайт.

**9. Өтүнмөнүн документтерин оңдоо**

63. Өтүнмө ээсинин демилгеси боюнча өтүнмө берилген чечимдин маңызын өзгөртпөстөн өтүнмөнүн материалдарын оңдоо жана тактоо өтүнмө берилген күндөн тартып **2** айдын ичинде мүмкүн.

Мындай оңдоолор жана тактоолор көрсөтүлгөн мөөнөт бүткөнгө чейин, бирок пайдалуу моделге патент берүү жөнүндө чечим чыкканга чейин берилиши керек. Ошону менен бирге оңдоолор жана тактоолор менен бирге белгиленген өлчөмдө тиешелүү алымдын төлөнгөндүгүн тастыктаган документ берилиши керек. Көрсөтүлгөн документ берилбегенде мындай оңдоолор жана тактоолор өтүнмөнү кароодо көңүлгө алынбайт.

64. Өтүнмөнүн документтерин оңдоо жана тактоо алмаштыруучу баракты берүү жолу менен жүзөгө ашырылат. Алмаштырылуучу барактар өтүнмөнүн тиешелүү документтинин ар бир нускасы үчүн мамлекеттик жана/же расмий тилдерде же мамлекеттик жана/же расмий тилдердеги котормосунда берилет жана ушул Эрежелердин 41–51-пункттарынын талаптарын канааттандырышы керек.

65. Эгерде оңдоолор каталарга, стилистикалык каталарга бибилиографиялык маалыматтардын көрсөтмөсүндөгү жаңылыштыктарга ж.у.с. тиешелүү болсо, документти оңдоо көбөйтүүдө тактыкка карата терс натыйжага алып келбейт, оңдоо киргизүүнүн зарылдыгы алмаштыруучу баракты бербестен эле өтүнмө ээсинин катында билдирилиши мүмкүн.

66. Эгерде техникада бул жаатындагы адис өтүнмө берилген күнү арызда жазылгандан башка нерсе айтылганын жана сунушталгандан башка эч кандай оңдоо киргизилиши мүмкүн эмес деп түшүнсө, ката айкын болуп эсептелет.

67. Эгерде ал сөздөрдүн туура эмес жазылышынан, тыныш белгилеринин туура эмес коюлушунан (грамматикалык каталар), маалымат булактарынын библиографиялык маалыматтарын көрсөтүүдө тамгалардын жана каталардын болушунан ж.у.с. болсо, ката техникалык деп эсептелет.

**10. Формалдык экспертиза жүргүзүү**

68. Формалдык экспертиза жүргүзүү Кыргызпатентке өтүнмө берген күндөн тартып, эки айдын ичинде жүргүзүлөт.

69. Өтүнмөгө формалдык экспертиза жүргүзүүдө төмөнкүлөр текшерилет:

1) ушул Эрежелердин 11-пунктунду жана Мыйзамдын 25, 27-беренелеринде караштырылган зарыл болгон документтеринин тизмеси;

2) ушул Эрежелердин 21-23 жана 43-51-пункттарынынын талаптарына ылайык алардын туура таризделиши;

3) өтүнмө берилген пайдалуу модель Мыйзамдын 12-беренесинин 1-бөлүгүндө көрсөтүлгөн объектиге кириши;

4) ушул Эрежелердин 12-пунктунда белгиленген алым төлөнгөндүгү жөнүндө документтин болушу, алымды төлөөнүн мөөнөтүнүн сакталышы, белгиленген өлчөмдө алымды төлөөнүн тууралыгы;

5) Мыйзамдын 7-беренесинин 3-бөлүгүндө караштырылган патенттик ишенимдүү өкүл аркылуу өтүнмө берилген учурда, патенттик ишенимдүү өкүлдүн ыйгарым укуктарын тастыктаган ишеним каттын болушун жана таризделишинин тууралыгын камтуу менен, аркылуу өтүнмө берүүнүн эрежелерин сактоо (ушул Эрежелердин 13-пункту);

6) чыгарылган чечимдин ал боюнча укуктук коргоо берилүүчү пайдалуу модель обектилерине туура келиши (ушул Эрежелердин 2 жана 3-пункттары).

7) Мыйзамдын 29-беренесинде караштырылган артыкчылык датасын белгилөө үчүн керектүү документтердин болушу;

8) эгерде документтер башка тилде берилсе, документтердин мамлекеттик жана расмий тилдердеги котормолорунун болушу;

9) өтүнмө берилген пайдалуу моделдин (пайдалуу моделдердин тобунун) маңызын талдоосуз белгиленген пайдалуу моделдин сыпаттамасына жана формуласына карата ушул Эрежелердин талаптарын башка бузуулардын болушу.

10) өтүнмө берилген пайдалуу моделдин формуласынын негизинде жиктөө индексин белгилөө жолу менен, Эл аралык патенттик жиктөөгө (ЭПЖ) ылайык пайдалуу моделди жиктөөнүн тууралыгы жана зарыл болгон учурда пайдалуу моделдин сыпаттамалары жана чиймелери жана башка материалдары, анын ичинде электрондук формадагы пайдалуу моделдин үч өлчөмдүү модели (эгерде акыркысы өтүнмөдө камтылган болсо).

Эгерде пайдалуу модель ЭПЖнын ар кандай рубрикаларына кирсе, бардык тиешелүү жиктештирүү индекстери белгиленет. Ошону менен бирге биринчи жиктеме индексин тандоо пайдалуу моделдин аталышы менен аныкталат. Формалдык экспертиза жүргүзүүнүн жүрүшүндө белгиленген жиктеме индекстер алдын ала экспертиза жүргүзүүнүн жүрүшүндө өзгөртүлүшү мүмкүн.

70. Өтүнмөгө формалдык экспертиза жүргүзүүнүн жүрүшүндө өтүнмө берүү күнү белгиленет.

Мыйзамдын 25-беренесинин 6-бөлүгүнө ылайык арызды, пайдалуу моделдин сыпаттамасын жана чиймелерин камтыган өтүнмө Кыргызпатентке келип түшкөн дата, эгерде аларга шилтеме бар болсо, өтүнмө берилген күн болуп эсептелет.

Көрсөтүлгөн документтер бир убакта берилбеген учурда, алардын акыркысы келип түшкөн күн өтүнмө берилген күн болуп саналат.

Эгерде алгач келип түшкөн документтер ушул Эрежелердин 11-пунктунун талаптарына жооп бербесе, өтүнмө ээсине сурам жөнөтүлгөн күндөн тартып үч айдын ичинде оңдоолорду же жетишпеген материалдарды берүү сунушу менен сурам жөнөтүлөт.

Өтүнмө ээси тарабынан сурамды алган күндөн тартып 3 ай өткөнгө чейин өтүнмөнүн белгиленген жетишпестиктерин четтетүүчү кошумча материалдар келип түшсө, ушул Эрежелердин 12-пунктунун талаптары аткарыла турган күн өтүнмө берилген күн катары белгиленет.

Көрсөтүлгөн мөөнөттө суралган материалдар же көрсөтүлгөн мөөнөттү узартуу жөнүндө өтүнүч кат берилбесе, өтүнмө кайра чакыртып алынды деп таанылат. Бул мөөнөт алым төлөнгөн шартта, бирок он эки айдан ашпаган мөөнөткө узартылышы мүмкүн.

Өтүнмө ээсине өтүнмө кайра чакыртып алынды деп таанылганы жөнүндө кабарлама жөнөтүлөт.

71. Эгерде өтүнмөнү формалдык экспертиза жүргүзүү процессинде өтүнмө тариздөөгө жана түзүүгө белгиленген талаптарды бузуу менен берилгени аныкталса, өтүнмө ээсине сурамды жөнөткөн күндөн тартып үч айлык мөөнөттө оңдолгон жана жетишпеген матеиалдарды берүү сунушу менен сурам жөнөтүлөт.

Эгерде артыкчылык датасын белгилөө үчүн керектүү документ жок болгон учурда сурам кечиктирилбестен жөнөтүлөт.

72. Сурам үчүн негиз болуп, атап айтканда төмөнкүлөр боло алат:

1) өтүнмөдө ушул Эрежелердин 11-пункту менен караштырылган документтердин эч болбогондо биринин жок болушу;

2) өтүнмөдө артыкчылык күнүн аныктоо үчүн зарыл болгон документтердин эч болбогондо биринин жок болушу: анын (алардын) атына патент суралган жакты (жактарды), ошондой эле анын (алардын) турган ордун көрсөтүү менен пайдалуу моделге патент берүү жөнүндө арыздын; Мыйзамдын 29-беренесинин 3, 6, 7, 8, 10-бөлүктөрү менен караштырылган пайдалуу моделдин сыпаттамасы же пайдалуу моделдин сыпаттамасынын бөлүгү же аталган сыпаттаманын элементи катарында чиймеси же мурун берилген кайсы болбосун түрүнө өтүнмөгө шилтемелер;

3) эгерде документтер башка тилде берилсе, документтердин мамлекеттик же расмий тилге котормосунун жоктугу. Белгиленген мөөнөттө котормо берилбеген учурда өтүнмө кайра чакыртып алынды деп эсептелет, бул жөнүндө өтүнмө ээсине кабарланат;

4) эгерде өтүнмө патенттик ишенимдүү өкүл же өкүл аркылуу берилген болсо, өкүлчүлүк кылууга ишеним каттын жоктугу жана/же анын таризделишине талаптардын бузулушу;

5) эгерде Кыргыз Республикасынын катышуусундагы эл аралык макулдашуу менен өтүнмөнүн ушундай берилишин караштырган тартип белгиленбесе, Кыргызпатентте катталган патенттик ишенимдүү өкүлдөр аркылуу эмес, Кыргыз Республикасынын чегинен тышкары жашаган жеке жактардын же чет өлкөлүк юридикалык жактардын өтүнмө бериши;

6) өтүнмө берүү үчүн алымды төлөгөндүгүн тастыктаган документтин же белгиленген алымды төлөөдөн бошоткондугу же анын өлчөмүн азайтуу үчүн негизи бар тастыктоочу документтин жоктугу;

7) алымды туура төлөгөндүгүнө байланыштуу маселелерди тактоонун зарылдыгы. Эгерде пайдалуу моделдин санына төлөнгөн алымдын суммасы туура келбегендиги аныкталган учурда, өтүнмө ээсине пайдалуу моделдердин тобуна өтүнмө боюнча белгиленген мөөнөттө алым төлөнгөндүгү жөнүндө документ берилбесе, эгерде ал белгиленген мөөнөттө өз тандоосу жөнүндө билдирбесе, алар үчүн алым төлөнгөн, өтүнмө ээси тандаган же формулада биринчи болуп көрсөтүлгөн пайдалуу моделдерге карата гана экспертиза жүргүзүлө тургандыгы билдирилет;

8) патент берүү жөнүндө арызда ушул Эрежелер менен караштырылган маалым даректин, колдорунун, мөөрдүн оттискасынын (зарыл учурда) жоктугу;

9) аларды жарыялоого, сактоого жана/же кызыкдар болгон жактардын алар менен таанышуусуна тоскоолдук кылуучу документтерди тариздөөдө жетишпестиктерди табуу (барактардын форматына, жээктеринин өлчөмдөрүнө ж.у.с. талаптардын бузулушу, өтүнмөнүн материалдарын окуп чыгууну кыйындатуучу басма сапаты, текстеги көптөгөн грамматикалык жана стилистикалык каталардын болушу ж.у.с.);

10) өтүнмөнүн документтеринин бири-бирине туура келбегендиги (мисалы: арызда келтирилген пайдалуу моделдин аталышы сыпаттамада, формулада жана рефератта көрсөтүлгөн аталышка туура келбейт);

11) бир сүйлөм түрүндө формуланын пунктун баяндоо жөнүндө ушул Эрежелердин 37-пунктунун талаптарынын бузулушу;

12) өтүнмө берилген пайдалуу моделдин маңызын талдоосуз белгиленген өтүнмөнүн документтерине карата ушул Эрежелердин талаптарынын башка бузулушу.

Өтүнмө ээсине жетишпеген жана оңдолгон документтер боюнча суроо талап өтүнмөнүн жана анын документтеринин кемчиликтерин четтетүү үчүн канча жолу зарыл болсо, ошончо жолу жиберилет.

Өтүнмө ээси тарабынан сурамга ылайык киргизилген оңдоолорду камтыган, өтүнмө ээсинин демилгеси боюнча оңдолгон документ дагы ушул Эрежелердин 105-110-пунктары менен караштырылган шарттарды сактоо менен берилет.

Эгерде өтүнмө ээси суралган материалдарды же ушул Эрежелердин 58-пунктунда караштырылган шарттарды сактоо менен, аларды берүүнүн мөөнөтүн узартуу жөнүндө өтүнүч катты бербесе, өтүнмө кайра чакыртып алынган болуп таанылат, ал тууралуу өтүнмө ээсине билдирилет. Мындай учурда өтүнмө боюнча иш жүргүзүү токтотулат жана өтүнмөнүн материалдары Кыргызпатенттин архивине өткөрүлүп берилет.

73. Эгерде өтүнмөгө формалдык экспертиза жүргүзүү процессинде белгиленген тартипте өтүнмө берилген чечим жашырын деп таанылса, анда пайдалуу моделди укуктук коргоо Мыйзамдын 1-беренесинин 2-бөлүгүнө ылайык жүзөгө ашырылат, ал жөнүндө өтүнмө ээмине кабарландырылат.

74. Эгерде формалдык экспертиза жүргүзүүнүн жыйынтыгында өтүнмө берилген пайдалуу модель Мыйзамдын 12-беренесинин 8-бөлүгүнө ылайык пайдалуу модель деп тааныла албай тургандыгы аныкталса, анда патент берүүдөн баш тартуу жөнүндө чечим чыгарылат.

Эгерде ал толугу менен формуланын пунктунда мүнөздөлгөндөй түрдө ушул Эрежелердин 2-пунктунда келтирилген божомолдорун тизмесине туура келип калса, өтүнмө берилген сунуш пайдалуу модель катары корголуучу объектилерге тиешелүү деп таанылбайт.

Эгерде өтүнмө ээси сурамга берген жообунда экспертизанын далилдерин четке какпаса жана пайдалуу моделдин формуласын өзгөртпөсө, патент берүүдөн баш тартылгандыгы жөнүндө чечим кабыл алынат. Көрсөтүлгөн чечим өтүнмө ээсине жөнөтүлөт.

Патент берүүдөн баш тартуу жөнүндө чечимде кошумча түрүндө өтүнмө ээсине пайдалуу моделге патент берүүдөн баш тартуу жөнүндө чечим менен макул болбогон учурда, Кыргызпатенттин апелляциялык кеңешине (мындан ары - Апелляциялык кеңеш) чечимди жиберген күндөн тартып, 3 айдын ичинде каршы болгондугун билдире ала турган укугу жөнүндө билдирилет.

75. Каршы пикир Апелляциялык кеңеш тарабынан аны жиберген күндөн тартып, 3 айлык мөөнөттүн ичинде каралып чыгат. Өтүнмө ээси Апелляциялык кеңештин чечими менен макул болбосо, ал аны жиберген күндөн тартып, 3 айдын ичинде сотко доо менен кайрыла алат.

Өтүнмө ээсинин каршылыгын билдирүүсүнүн өткөрүлгөн мөөнөтү жүйөлүү себептерин тастыктаган жана алымды төлөгөн шартында, калыбына келтирилет. Тиешелүү өтүнүч кат мөөнөтү өткөн күндөн тартып, он эки айдан кечиктирилбестен берилет.

Өтүнүч кат менен бирге белгиленген өлчөмдө алымдын төлөгөндүгүн тастыктаган документ берилет. Эгерде аталган документ берилбесе, өтүнүч кат берилбеген болуп эсептелет, ал жөнүндө өтүнмө ээсине билдирилет.

76. Эгерде өтүнмө ушул Эрежелердин талаптарына ылайык таризделген бардык керектүү документтерди камтыса жана өтүнмө берилген сунуш пайдалуу модель катарында корголуучу объектиге кирсе, өтүнмө ээсине өтүнмө берилген күнү көрсөтүлүп, өтүнмөнү карап чыгууга кабыл алынгандыгы жөнүндө кабарлоо жиберилет.

**11. Алдын ала экспертиза жүргүзүү**

77. Пайдалуу моделге өтүнмөнү формалдык экспертиза жүргүзүүнүн оң натыйжасында, 10 айдын ичинде алдын ала экспертиза жүргүзүлөт (Мыйзамдын 34-беренесинин 6-бөлүгү).

Өтүнмө ээсинин өтүнүчү боюнча жана тиешелүү алым төлөнгөн шартында тездетилген алдын ала экспертиза жүргүзүлүшү мүмкүн (Мыйзамдын 34-беренесинин 7-бөлүгү). Эгерде Кыргызпатентке өтүнмө берген күндөн тартып, 12 ай өткөнгө чейин же эгерде артыкчылык күнүнөн тартып артыкчылык суралса, патент берүү жөнүндө чечим кабыл алынса же патент берилсе жана көрсөтүлгөн мөөнөттө андан мурунку артыкчылыгын суроо менен окшош өтүнмө келип түшсө, патент берүү жөнүндө чечим же патент жокко чыгарылат.

78. Өтүнмөгө алдын ала экспертиза жүргүзүүдө төмөнкүлөр текшерилет:

- өтүнмөнүн документтеринин мазмунуна карата белгиленген талаптарды сактоосу (ушул Эрежелердин 23-42-пункттары);

- пайдалуу моделдин бирдиктүүлүк талабын сактоосу;

- эгерде алар берилсе, кошумча материалдар өтүнмө берилген пайдалуу моделдин маңызын өзгөртпөдүбү жана аларды берүүнүн белгиленген тартиби сакталганбы;

- өтүнмө ээси жүргүзгөн ЭПЖ боюнча пайдалуу моделди жиктөөнүн тууралыгы (же эгерде өтүнмө ээси тарабынан жүргүзүлбөсө, мындай жиктөө жүргүзүлөт);

- Кыргызпатентке аны берүү күнүнө караганда, өтүнмөдө мындан мурунку артыкчылыкты суроону негизделиши;

- өтүнмө ээси берген пайдалуу моделдин формуласынын ушул Эрежелердин 32-38-пункттарында көрсөтүлгөн талаптарга туура келиши;

- өтүнмө ээси тарабынан өтүнмөнүн алгачкы материалдарында же Мыйзамдын 23-2-беренесинин 1-бөлүгүнө ылайык патентке жөндөмдүүлүк шарттарына өтүнмөнү карап чыгууда эске алынган кошумча материалдарда сунушталган формулада мүнөздөлгөн өтүнмө берилген пайдалуу моделдин туура келгендиги;

- Мыйзамдын 27-беренесинин 2-бөлүгүнүн 1-4-пункттарында белгиленген, адис тарабынан аны жүзөгө ашыруу үчүн өтүнмөнүн материалдарынын толуктугу, жеткиликтүүлүгү менен пайдалуу моделдин маңызын ачуу талаптарына туура келиши.

Өтүнмөнү алдын ала экспертиза жүргүзүүнүн жүрүшүндө пайдалуу моделдин патентке жөндөмдүүлүгүн текшерүүнү жүзөгө ашырууну эске алуу менен техникалык деңгээлин аныктоо үчүн өтүнмө берилген пайдалуу моделге карата маалыматтык издөө жүргүзүлөт.

79. Эгерде ал өтүнмө ээси тарабынан жасалбаган учурда, өтүнмөнүн предметин техниканын тигил же бул тармагына киргизүү максатында Кыргызпатент өтүнмө берилген пайдалуу моделдерди ЭПЖга ылайык жиктөө жүргүзөт.

Жиктөө ЭПЖдагы Кириш сөз менен белгиленген эрежелерге ылайык жүргүзүлөт.

Жиктөөдө жиктөө индексти тандоо үчүн негиз болуп өтүнмө берилген пайдалуу моделдин формуласы эсептелет. Пайдалуу моделдин маңызын толук түшүнүү үчүн сыпаттама жана чиймелер пайдаланылат. Эгерде өтүнмө ЭПЖнын ар түрдүү рубрикасына кирген бир нече объектилерди камтыса, бардык тиешелүү жиктөө индекстери белгиленет. Мында биринчи индексти тандоо пайдалуу моделдин аталышы менен аныкталат.

80. Пайдалуу моделдин артыкчылыгы төмөнкүлөр боюнча белгиленет:

- Кыргызпатентке өтүнмөнү берген күнү боюнча (Мыйзамдын 29-беренесинин 1-бөлүгү);

- Париж конвенциясынын катышуучу-мамлекетинде биринчи өтүнмөнү берген күнү боюнча;

- мурда берилген өтүнмөгө карата кошумча материалдарды берген күнү боюнча;

- Кыргызпатентке ошол эле өтүнмө ээсинин мындан мурда өтүнмөнүн берген күнү боюнча;

- мындан мурда берилген бир нече өтүнмөнүн негизинде;

- бөлүп көрсөтүлгөн өтүнмө боюнча.

Өтүнмө ээси суралган артыкчылыкты тастыктаган зарыл болгон документтерди көрсөтүүсү керек.

81. Эгерде өтүнмө боюнча Кыргызпатентке өтүнмөнүн берилген күнүнө караганда эртерээк артыкчылык суралбаса, артыкчылык өтүнмөнү берүү күнү боюнча белгиленет.

82. Конвенциялык артыкчылыкты суроодо төмөнкүлөр текшерилет:

- конвенциялык артыкчылыкты суроо үчүн өтүнмө ээсинин Мыйзамдын **29**-беренесинин 5-бөлүгү менен белгиленген мөөнөттү сактоосу;

- биринчи өтүнмөнүн көчүрмөлөрүнүн болушу жана берүү мөөнөтүн сакташы (Кыргызпатентке өтүнмө берүү менен бирге же өтүнмө берген күндөн тартып, 3 айдан кечиктирбестен). Эгерде биринчи өтүнмөлөр бир нече болсо, айтылган шарттар ар бир өтүнмөнүн көчүрмөсүнө карата сакталышы керек;

- өтүнмө ээси тарабынан биринчи өтүнмө берген күндөн тартып, 12 айлык мөөнөттү сакташы, ошол мөөнөттүн ичинде Кыргызпатентке конвенциялык өтүнмө келип түшүшү керек. Эгерде өтүнмө көрсөтүлгөн мөөнөттөн кечирээк, бирок ал бүткөн күндөн тартып, эки ай мөөнөткө чейин, тиешелүү алым төлөнгөн шартында берилсе, көрсөтүлгөн 12 айдын ичинде өтүнмө берүүгө тоскоол болгон шарттар өтүнмө ээси тарабынан түшүндүрүлдүбү, текшерилет жана эгерде ушундай тастыктоо болбосо, аларды документтик тастыктоо зарылчылыгы белгиленет (көрсөтүлгөн мөөнөттөр ушул Эрежелердин 53-пунктунун 2-пунктчасында белгиленген тартипте эсептелет);

- өтүнмө берилген пайдалуу моделди биринчи өтүнмөдө ачуу.

83. Мурун берилген өтүнмөгө карата кошумча материалдар берилген күнү боюнча пайдалуу моделдин артыкчылыгын суроодо төмөнкүдөй талаптарды сактоосу текшерилет:

- ал боюнча артыкчылык суралган өтүнмө аларды өтүнмө берилген чечимдин маңызын өзгөрткөндүгүн таанууга байланыштуу кошумча материалдарды эске алуу мүмкүн эместиги жөнүндө Кыргызпатенттин кабарлоосун өтүнмө ээси жиберген күндөн тартып, 3 айдын ичинде Кыргызпатенке берилиши керек;

- өтүнмө берилген пайдалуу модель алардын берилген күнү боюнча артыкчылык суралган кошумча материалдарда (ал боюнча ушул материалдар берилген, өтүнмөнүн мазмунун эске алуу менен) ачылышы керек.

84. Ушул пайдалуу моделди ачуучу ошол эле өтүнмө ээсинин мындан мурдагы өтүнмөнүн Кыргызпатентке берилген күнү боюнча пайдалуу моделдин артыкчылыгын суроодо төмөнкүдөй талаптарды сактагандыгы текшерилет:

- ушундай артыкчылык суралган өтүнмө пайдалуу моделге өтүнмөнү мындан мурун берген күндөн тартып, 6 айдан кечиктирбестен же ойлоп табууга мындан мурун берген күндөн тартып, 12 айдан кечиктирбестен Кыргызпатентке берилиши керек;

- өтүнмө берилген пайдалуу модель пайдалуу моделге же ойлоп табууга мурун берген өтүнмөдө ачылышы керек;

- мурун берилген өтүнмө боюнча мурунку артыкчылык суралбашы керек.

Көрсөтүлгөн артыкчылыкты суроодо мурунку өтүнмө (же эгерде алар бир нече болсо, бардык өтүнмөлөр) кайра чакыртып алынган болуп эсептелет, ал жөнүндө өтүнмө ээсине билдирилет.

85. Ушул пайдалуу моделди ачуучу биринчи өтүнмөнү Кыргызпатентке берген күнү боюнча бөлүп көрсөтүлгөн пайдалуу моделдин артыкчылыгын суроодо (Мыйзамдын 29-беренесинин 10-бөлүгүнө ылайык) төмөнкүдөй талаптардын сакталышы текшерилет:

- бөлүп көрсөтүлгөн өтүнмө биринчи өтүнмө боюнча даттануу мүмкүнчүлүгү бүткөн, пайдалуу моделге же ойлоп табууга патент берүүгө баш тартуу жөнүндө чечимди кабыл алганга чейин (б.а. өтүнмө боюнча иш жүргүзүүнү улантуу мүмкүнчүлүгү болгон мезгилинде) же биринчи өтүнмө боюнча патент берүү жөнүндө чечим кабыл алынган учурда, тийиштүү Кыргыз Республикасынын Мамлекеттик реестринде пайдалуу моделди же ойлоп табууну каттаган күнгө чейин Кыргызпатентке берилиши керек;

- бөлүп көрсөтүлгөн өтүнмөдө өтүнмө берилген пайдалуу модель биринчи жолу берилген өтүнмөдө ачылышы керек, ал эми өтүнмө конвенциялык өтүнмөдөн бөлүнсө жана артыкчылык анын артыкчылыгынын күнү боюнча суралса - биринчи өтүнмөдө ачылат.

86. Качан өтүнмө ээси тарабынан пайдалуу моделдер үчүн бир нече артыкчылык суралган учурда, өтүнмө ээси белгилеген негиздерге байланыштуу, ушундай артыкчылыктарды суроо үчүн ушул Эрежелердин 82-85-пункттарында айтылгандардын ичинен тиешелүү шарттарды сактоо белгиленет.

Эгерде формуланын көз карандысыз жана көз каранды пункттарында мүнөздөлгөн пайдалуу моделге карата берилген күнү ар башка болгон эки биринчи өтүнмөнүн негизинде ар түрдүү конвенциялык артыкчылыктар суралса, анда өтүнмө ээсинин ушул Эрежелердин 82-пунктунда белгиленген талаптарды сактоосун аныктоодо эки биринчи өтүнмөнүн берилген күнү боюнча күбөлөндүрүлгөн көчүрмөлөрдүн болушу, эки биринчи өтүнмөнүн берилген күнүнө карата он эки айлык мөөнөттү сактагандыгы текшерилет. Көз карандысыз жана көз каранды пункттарда мүнөздөлгөн пайдалуу моделди ачуу ал берилген күнү боюнча ушул пайдалуу модель үчүн артыкчылык суралган ошол биринчи өтүнмөгө карата текшерилет.

Качан өтүнмө ээси тарабынан формуланын пункттары боюнча артыкчылык суралган күнү жазылбаса, биринчи өтүнмөнүн кайсынысында пайдалуу моделдердин бул пункттарында мүнөздөлгөндүрүнүн ичинен ар бири толугу менен ачылгандыгы аныкталат.

87. Пайдалуу моделдин артыкчылыгын аныктоонун шарттарын сактоону текшерүү

1) Ушул Эрежелердин 83-85-пункттарына ылайык пайдалуу моделдин артыкчылыгын аныктоонун шарттарын сактоону текшерүүдө анын негизинде артыкчылык суралуучу өтүнмө же ага ушундай суроо үчүн негиз болуп эсептелүүчү кошумча материалдар берилген өтүнмө кайра чакыртып алынган эмес же кайра чакыртып алынган болуп таанылган эмес экендигин тастыктоо зарыл.

Өтүнмө ээсинин суралган артыкчылыкты аныктоонун шарттары катарында белгиленген мөөнөттү сактагандыгын текшерүүдө ушул Эрежелердин 53-пунктунун 2-пунктчасын жетекчиликке алуу керек.

2) Өтүнмө ээсинин артыкчылыкты суроо үчүн негиз болуп эсептелүүчү мурун берилген материалдарда (мурун берилген өтүнмөдө, кошумча материалдарда) өтүнмө берилген пайдалуу моделди ачууга байланыштуу талаптарды сактагандыгын аныктоодо бул материалдарда өтүнмө берилген пайдалуу моделдин формуласына киргизилген бардык белгилер көрсөтүлгөнбү (сыпаттамада, мурун берилген өтүнмөнүн формуласында, кошумча материалдардын тексттик бөлүгүндө), ушулар текшерилет.

3) Өтүнмө ээсинин өтүнмө берилген пайдалуу моделге карата ушул Эрежелердин 82-85-пункттарында белгиленген талаптарды сактоосунда суралуучу артыкчылык белгиленет.

Качан артыкчылык конвенциялык өтүнмөдөн бөлүнүп алынган өтүнмө боюнча суралган учурда, ушул Эрежелердин 85-пунктунун талаптарын сактоосунда пайдалуу моделдин артыкчылыгы конвенциялык өтүнмөнүн артыкчылык күнү боюнча (Кыргызпатентке берген күнү боюнча эмес) аныкталат.

4) Өтүнмө ээси ушул Эрежелердин 82-85-пункттарында белгиленген талаптардын бирин аткарбай калса дагы ойлоп табуунун артыкчылыгы (бул тууралуу өтүнмө ээсине алдын ала кабарлоо менен) Мыйзамдын 29-беренесинин 1-бөлүгүнө ылайык Кыргызпатентке өтүнмө берген күнү боюнча аныкталат. Эгерде белгиленген талаптар көп звенолуу формуланын пункттарынын биринде мүнөздөлгөн пайдалуу моделге карата сакталбаса, Кыргызпатентке өтүнмө берген күнү боюнча артыкчылык формуланын тиешелүү пункту боюнча гана аныкталат.

88. Эгерде өтүнмөнү карап чыгуунун натыйжасында өтүнмө пайдалуу моделдин бирдиктүүлүк талабын бузгандыгы менен берилгендиги аныкталса, өтүнмө ээсине ал жөнүндө кабарлоо жөнөтүлөт жана аны жиберген күндөн тартып, 3 айдын ичинде пайдалуу моделдердин кайсынысы каралып чыгышы керек экендигин билдирүү жана өтүнмөнүн документтерин тактоо сунуш кылынат.

Пайдалуу моделдин бирдиктүүлүк талаптарын сактагандыгы пайдалуу моделдин биринчи формуласына карата же эгерде ал өзгөрүлгөн болсо, белгиленген тартипте өтүнмө ээси сунуштаган акыркы формулага карата текшерилет.

Эгерде өтүнмө ээси белгиленген мөөнөттө пайдалуу моделдин кайсынысын (же эгерде ушундай топ өтүнмө берилген пайдалуу моделдердин ичинде камтылса, бирдиктүүлүк талаптарына жооп берген пайдалуу моделдердин тобу) карап чыгуу керек экендигин билдирбесе жана такталган документтерди бербесе, биринчи формулада көрсөтүлгөн пайдалуу моделге карата гана экспертиза жүргүзүлөт (же формулада биринчи болуп көрсөтүлгөн өтүнмө берилген пайдалуу моделдердин ичиндегилерден, алар пайдалуу моделдин бирдиктүүлүк талаптарына жооп берүүчү топту түзөт).

89. Пайдалуу моделдин формуласын текшерүү

1) Текшерүү өтүнмөнүн формалдык экспертиза бүткөн учурунда өтүнмөдө камтылган пайдалуу моделдин формуласына карата жүргүзүлөт, ал эми эгерде ал андан кийин өтүнмө ээси тарабынан өзгөртүлсө, анда өзгөртүлгөн формула ушул Эрежелердин 106-109-пункттарында белгиленген талаптарды сактоо шартында текшерилет.

2) Пайдалуу моделдин формуласын текшерүүдө андагы алардын топтому өтүнмө ээси белгилеген техникалык натыйжаны алуу үчүн жетиштүү болгон өтүнмө берилген пайдалуу моделдин маанилүү белгилери болгондугу аныкталат. Ушундай техникалык натыйжаны алууда коомдук муктаждыктын бар экендиги текшерилбейт.

Эгерде ансыз техникалык натыйжа алынбай турган маанилүү белгиси пайдалуу моделдин формуласына киргизилбесе, бирок сыпаттамада берилсе, өтүнмө ээсине аны формулага киргизүүсү сунушталат. Мында техникалык натыйжаны алуу үчүн ушул белги зарыл экендигин тастыктаган жүйөлөр келтирилет. Мындай жүйөлөр сыпаттамада берилген белгилерине жана техникалык натыйжага же экспертиза жүргүзгөн теориялык талдоого негизделет.

Качан өтүнмө ээси тарабынан берилген формула өтүнмө берилген пайдалуу моделдин аткарылышынын же пайдаланылышынын жеке формаларын гана мүнөздөөчү маанилүү болбогон белгилерин камтыганы аныкталган учурда, пайдалуу моделдин формуласынын ушундай редакциясын сактоонун максатка ылайыктуулугу жөнүндө өтүнмө ээсинин пикири суралат.

3) Пайдалуу моделдин формуласын текшерүү ушул Эрежелердин 32-пунктунун 4-пунктчасына ылайык андагы камтылган белгилерди бирдейлештирүү мүмкүнчүлүгүн аныктоону дагы камтыйт.

Белгини бирдейлештирүүдө шектенүүлөр келип чыкканда, экспертиза ушундай мүмкүнчүлүктү тактап берүүсүн суроого укуктуу.

Эгерде белгини бирдейлештирүү мүмкүнчүлүгү үчүн пайдалуу моделдин сыпаттамасынын негизинде анын мүнөздөмөсүн оңдоо зарыл экендиги аныкталса, өтүнмө ээсине ушундай оңдоону жүргүзүү сунушталат.

Качан белгини бирдейлештирүү мүмкүнчүлүгүнүн шарттары сакталып, бирок мүнөздөө үчүн эскирип калган же техниканын конкреттүү тармагында колдонууга толугу менен жооп бербеген терминология пайдаланылган учурда өтүнмө ээсине пайдалуу моделдин формуласына тийиштүү оңдоо киргизиши сунушталат.

Эгерде белгини бирдейлештирүү мүмкүн эместиги аныкталса жана өтүнмө ээси пайдалуу моделдин формуласын оңдоодон баш тартса, анда өтүнмөнү мындан ары карап чыгууда мындай белги эске алынбайт.

4) Эгерде ойлоп табуунун формуласы жалпы түшүнүк менен берилген белгини камтыса, ушул Эрежелердин 32-пунктунун 7-пунктчасына ылайык аны пайдаланууга укуктуулугу аныкталат.

Качан экспертиза тарабынан ушул жалпы түшүнүккө туура келген белгини ишке ашыруунун жеке формалары белгиленсе, бирок өтүнмө ээси белгилеген техникалык натыйжаны алууну камсыз кылбаса (башка маанилүү белгилер менен бирге), өтүнмө ээсине тийиштүү жүйөлөр келтирилет жана ойлоп табуунун сыпаттамасынын негизинде аларды четтетүүгө же оңдоого сунуш кылынат.

5) Эгерде өтүнмөдө бир көз карандысыз пункту менен бир звенолуу формула же көп звенолуу формула келтирилсе, мындай формулада бир пайдалуу модель мүнөздөлгөнбү, ошонусу текшерилет.

Мындай текшерүү ушул Эрежелердин 37-пунктунун 2-пунктчасынын жана 38-пунктунун 1-пунктчасынын талаптарына ылайык жүргүзүлөт. Белгиленген талаптарды бузгандыгы аныкталганда, өтүнмө ээсине тийиштүү алымды төлөө менен аныкталган бузууларды четтетүү үчүн формуланы оңдоосу сунушталат. Мында оңдолгон формулада бирдиктүүлүктү талап кылуу зарылчылыгына жана мурун өзүнчө көз карандысыз пункттар менен берилбеген ойлоп табууга жаңы көз карандысыз пункттардын оңдолгон формуласына тийиштүү алымды төлөшү, формуланы оңдоодон баш тартылган учурда, мындан ары каралуучу пайдалуу моделди көрсөтүү зарыл.

Эгерде көрсөтүлгөн жыйынтык үчүн альтернативалуу белгини мүнөздөө үчүн өтүнмө ээсинин шарттарды сактабагандыгы негиз болсо аларга карата ушундай бузуу аныкталган конкреттүү альтернативалуу мүнөздөмөлөрүн (бардык же өтүнмө ээси тарабынан келтирилгендердин ичинен айрымдарынын) көрсөтүү менен кетирилген катачылыктардын мүнөзү көрсөтүлөт.

6) Эгерде өтүнмө ээси бир нече көз карандысыз пункттарды камтыган көп звенолуу формуланы сунуштаса, ушул пункттун 5-пунктчасында баяндалгандарга ылайык алардын ар бирине талдоо жүргүзүлөт (эгерде ушундайлар болсо, алар караштуу болгон көз каранды пункттар менен бирге).

Анын ар бир көз карандысыз пункту (ага баш ийген көз каранды пункттар менен бирге, эгерде алар бар болсо) бир гана ойлоп табууну мүнөздөгөн көп звенолуу формулага карата ага киргизилген ойлоп табуулар бирдиктүү ойлоп табуучулук ойду түзгөн ойлоп табуулардын тобун билдиреби, ушунусу аныкталат.

Бирдиктүү ойлоп табуучулук ойдун шарты эгерде көз карандысыз пункттарда мүнөздөлгөн пайдалуу моделдер өз ара ушул Эрежелердин 3-пунктунда белгиленгендей катышта болсо, сакталган болуп таанылат.

Көз карандысыз пункттарда мүнөздөлгөн пайдалуу моделдер варианттарга туура бөлүнгөндүгүн текшерүүдө, өтүнмө ээси белгилеген ойлоп табуулардын арналышы жана техникалык натыйжалары туура келгендигин аныктоо зарыл.

Эгерде топтун ойлоп табууларынын ар бири үчүн (же алардын бири) бир нече техникалык натыйжа белгиленсе, ал эми белгиленген техникалык натыйжалардын ичинен айрымдарына карата гана туура келиши аныкталса, техникалык натыйжалардын туура келген шарты бузулган болуп эсептелбейт.

Техникалык натыйжалардын шарттуу дал келүүлөрү качан, бардык ойлоп табуулар үчүн техникалык натыйжаны жалпы мүнөздөөдөн тышкары, алардын бирин сыпаттамада кошумча түрүндө кайсы-бир спецификалык өзгөчөлүгүнө ("сүрүлүүнү азайтуу" жана "жогору нымдуулукта сүрүлүүнү азайтуу") көрсөтмөнү камтыса, мындай учурда дагы бузулган болуп эсептелбейт.

7) Эгерде өтүнмө ээси сунуштаган ойлоп табуунун формуласын текшерүүдө формуланын структурасына жана анын сыпаттамасына коюлуучу белгиленген талаптарга туура келбегендиги аныкталса, өтүнмө ээсине пайдалуу моделдин формуласын оңдоо сунушталат.

8) Экспертиза жүргүзүүнүн сурамы же жеке өз демилгеси боюнча өтүнмө ээси өзгөрткөн формулага карата ушул пункттун 2-7-пунктчаларына ылайык текшерүү жүргүзүлөт.

Пайдалуу моделдин патентке жөндөмдүүлүгүн текшерүү үчүн өтүнмө ээси тастыктаган, өзгөртүүлөрү менен формула кабыл алынат.

9) Качан жогоруда баяндалган ушул пункттун 5-пунктчасына ылайык текшерүүдө бир көз карандысыз пункту менен бир звенолуу формула же көп звенолуу формула бир эмес көбүрөөк пайдалуу моделге кире тургандыгы аныкталган жана өтүнмө ээси формуланы оңдоодон баш тарткан учурда, өтүнмө ээсине патентке жөндөмдүүлүгүн текшерүү үчүн төмөнкүлөр кабыл алына тургандыгы билдирилет:

- эгерде белгиленген пайдалуу моделдер бирдиктүү ойлоп табуучулук ойду түзбөсө, ошондой эле качан алар бирдиктүүлүк талаптарын канааттандырып, бирок өтүнмөнү экспертиза жүргүзүү үчүн кошумча алым төлөнбөсө жана пайдалуу моделдердин кайсынысы (кайсыларын) ушул өтүнмөнүн алкагында каралышы керек экендиги көрсөтүлбөгөндүгү аныкталса, пайдалуу моделдердин формуласында көрсөтүлгөндөрдүн биринчиси (ага алым төлөнгөн, бирдиктүү ойлоп табуучулук ойду түзгөн биринчиси).

- эгерде экспертиза жүргүзүүдө белгиленген пайдалуу моделдер бирдиктүү ойлоп табуучулук ойду түзсө жана белгиленген өлчөмдө кошумча алымды төлөгөндүгүн тастыктаган документ белгиленген мөөнөттө берилгендиги аныкталса, каралып жаткан формула.

10) Ушул пункттун 6-пунктчасы менен караштырылган текшерүү жүргүзүүдө 9-пунктчанын жоболору ылайыгына карата колдонулат.

90. Көп звенолуу формула менен мүнөздөлгөн пайдалуу моделдин патентке жөндөмдүүлүгүн текшерүү өзгөчөлүгү

1) Эгерде пайдалуу модель көз каранды пункттарды камтыган көп звенолуу формула менен мүнөздөлсө жана жаңылыктын жоктугунан көз карандысыз пунктка карата патентке жөндөмдүүлүк жөнүндө тыянак алынса, өтүнмө ээсине бул жөнүндө билдирилет жана пайдалуу моделдин оңдолгон формуласы менен мындай максатка ылайыктуулукту тактаган учурда, өтүнмөнү мындан ары кароого берүү менен максатка ылайыктуулугу жөнүндө пикирин айтуу сунушталат.

2) Көз каранды пункттары бар формуланын көз карандысыз пункттарына карата пайдалуу моделдин патентке жөндөмдүүлүгүн аныктаган учурда бул пункттарда камтылган пайдалуу моделдин белгилеринин мүнөздөмөлөрү пайдалуу моделди жүзөгө ашырууга же өтүнмө ээси тарабынан көрсөтүлгөн арналыштарды ишке ашырууга тоскоолдук кылбай тургандыгына ынануу керек. Мындан сырткары, көз каранды пункттардын белгилерин тартуу менен мүнөздөлгөн пайдалуу модель коомдук кызыкчылыктарга, гумандуулук прицниптерине жана моралга карама-каршы келбегенине ынануу керек.

Бардык аталган шарттарга карата текшерүүнүн оң натыйжасында көз каранды пункттары бар, көп звенолуу формула менен мүнөздөлгөн пайдалуу модель патентке жөндөмдүү деп таанылат жана ушул Эрежелердин 118-119-пункттарына ылайык патент берүү жөнүндө чечим чыгарылат.

Кайсы болбосун шарттарга карата текшерүүнүн терс жыйынтыгында өтүнмө ээсине сурамда бул жөнүндө билдирилет жана экспертиза жүргүзүүнүн тыянактарын жокко чыгаруучу жүйөлөрдү берүү же мындай көз каранды пункттарды оңдоо же пайдалуу моделдин формуласынан алып салуу сунушталат.

3) Эгерде пайдалуу моделдердин тобуна өтүнмө берилсе, патентке жөндөмдүүлүк алардын ар бирине кирген пайдалуу моделддерге карата текшерилет. Топтордун патенке жөндөмдүүлүктөрү качан топтун бардык пайдалуу модели патентке жөндөмдүү болгондо гана белгиленет.

Эгерде топтун бардык пайдалуу моделдери патентке жөндөмдүү эмес экендиги белгиленсе, анда бул жөнүндө өтүнмө ээсине билдирилет жана келтирилген жүйөлөргө карата өзүнүн пикирин берүү жана зарылдыгына жараша патентке жөндөмдүү эмес пайдалуу моделди мүнөздөгөн көз карандысыз пункттарды формуладан алып салуу же бул пункттарды оңдолгон түрүндө берүү сунушталат.

4) Эгерде жогоруда баяндалган учурларда өтүнмө ээси тарабынан пайдалуу моделдин өзгөртүлгөн формуласы сунушталса, ушул формулада мүнөздөлгөн пайдалуу моделге (пайдалуу моделдерге) карата ушул Эреженин 89, 91 жана 94-95-пункттарына ылайык өтүнмөнү андан ары кароо жүргүзүлөт.

5) Өтүнмө ээси экспертиза жүргүзүүнүн тыянактарын жокко чыгаруучу жүйөлөрдү же өзгөртүлгөн формуланы келтирбестен, ал тарабынан мурда баяндалган формула менен патент берүүнү талап кылса, өтүнмөнү андан ары кароо жүргүзүлбөйт жана ушул Эреженин 119-пунктуна ылайык патент берүүдөн баш тартуу жөнүндө чечим чыгарылат.

91. Пайдалуу моделдин өнөр жайда колдонулуучулугун текшерүү

1) Пайдалуу модель, эгерде ал өнөр жайында, айыл чарбасында, саламаттык сактоодо жана экономиканын башка тармактарында пайдаланыла турган болсо, өнөр жайда колдонулат деп саналат (Мыйзамдын 12-беренесинин 7-бөлүгү).

2) Пайдалуу моделдин колдонула турган мүмкүнчүлүгүн текшерүүдө өтүнмөнүн материалдары өтүнмө берилген пайдалуу моделдин объекти арналышына көрсөтмөсү барбы б.а. белгиленген коомдук муктаждыкты мүнөздөгөн милдеттерди алардын аткаруу мүмкүнчүлүгү текшерилет.

Пайдалуу моделдин формуласынын көз карандысыз пунктунда мүнөздөлгөндөй түрдө пайдалуу моделди ишке ашыруу алардын жардамы менен мүмкүн болгон каражаттар жана ыкмалар өтүнмөнүн биринчи жолу берилген материалдарында баяндалгандыгы дагы текшерилет.

Ушул каражаттар жана ыкмалар жөнүндө маалыматтар же толугу менен өтүнмөдө камтылат же алардын айрым бөлүгүн өтүнмөнүн артыкчылык алган күнүнө чейин өз алдынча белгилүү болгон техникалык каражаттар болсо, алар сыпаттамада баяндалбашы мүмкүн, бирок пайдалуу моделди мүнөздөөчү башка каражаттар менен бирге алардын пайдаланылышына көрсөтмө жана өтүнмөнүн артыкчылык алган күнүнөн мурун басууга кол коюлган маалымат булагына шилтеме камтылышы керек, аларда бул каражаттар адистер тарабынан кайра чыгаруу үчүн жетишерлик түрдө толугу менен баяндалган. Муну менен экспертте пайдалуу моделди ишке ашыруу мүмкүнчүлүгүндө шектенүүлөр болбошу керек.

Өтүнмө берилген техникалык натыйжага жетүү мүмкүнчүлүгүн билүү үчүн пайдалуу моделди талдоодо пайдалуу моделдин формуласында ушул техникалык натыйжаны камсыз кылуучу белгилердин бар экендиги аныкталат.

Эгерде экспертиза жүргүзүүнүн сунушталган каражаттары менен өтүнмө берилген техникалык натыйжаны алууга мүмкүнчүлүктө шектенүү пайда болсо, өтүнмө ээсине тийиштүү жүйөлөр менен сурам жиберилет. Бул жүйөлөр белгилүү болгон билимдерге (маалыматтарга) же шилтемелер менен бекемделиши же эксперттизада келтирилген далилдөөлөрдүн жардамы менен негизделиши керек.

Сыпаттамада келтирилген бир же бир нече натыйжаларга жетүүнүн мүмкүн болбогондугу эгерде сыпаттамада айтылгандардын ичинен калгандарынын натыйжалары ишке ашырыла турганы мүмкүн болсо, ойлоп табууну анын патентке жөндөмдүүлүк шартына туура келүү мүмкүнчүлүгүнөн ажыратпайт.

3) Эгерде пайдалуу моделдин артыкчылык алган күнүнө карата бардык көрсөтүлгөн талаптар сакталганы аныкталса, формуланын ушул көз карандысыз пунктунда мүнөздөлгөн пайдалуу модель өнөр жайда колдонулуучу шартка ылайык келген болуп таанылат.

Коюлган талаптардын бирин болсо дагы сактабаганда пайдалуу модель өнөр жайда колдонулуучу шартка ылайык келбегендиги жөнүндө жыйынтык чыгарылат. Мындай учурда өтүнмө ээсине тийиштүү жүйөлөрдү баяндап жана ушул жүйөлөргө карата анын өз пикирин билдирүүсүн жана ойлоп табуу формуласын оңдоосун өтүнүү менен сурам жиберилет (эгер, экспертизанын пикири боюнча өтүнмөнүн материалдары ушундай оңдоого мүмкүнчүлүк берсе, анын натыйжасында көрсөтүлгөн натыйжа өзгөртүлүшү мүмкүн). Муну менен сурамда формуланы оңдоо боюнча конкреттүү сунуштар келтирилиши мүмкүн.

Өнөр жайга колдонуучулук шарттарынын дал келбестиги белгиленген пайдалуу моделге карата жаңычылдыкты текшерүү жүргүзүлбөйт.

92. Техника деңгээли Мыйзамдын 12-беренесинин 4-бөлүгүндө каралган маалыматтарды камтыйт.

Техника деңгээлин аныктоодо жалпыга жеткиликтүү деп, кайсы болбосун адам өзү тааныша ала турган маалыматтардын булагында камтылган же мазмуну жөнүндө ага мыйзамдуу түрдө билдирилген маалыматтар эсептелет.

93. Маалымат булактарын техника деңгээлине киргизүүнү аныктаган күн болуп төмөнкүлөр саналат:

1) жарыяланган патенттик документтер үчүн – аларда көрсөтүлгөн жарыялоо күнү;

2) басма басылмалары үчүн – аларда көрсөтүлгөн басууга кол коюлган күнү;

3) басууга кол коюлган күнү көрсөтүлбөгөн басма басылмалары үчүн – аларды жарыкка чыгаруу күнү, ал эми аны белгилөө мүмкүндүгү жок болгондо – эгерде жарыкка чыгаруу айга же жылга карата аныкталса, айдын акыркы күнү же, көрсөтүлгөн басып чыгаруу жылынын 31-декабры;

4) макалалардын, серептердин, монографиялардын жана башка материалдардын депонирленген кол жазмалары үчүн – алардын депонирленген күнү;

5) илимий-изилдөө иштери жөнүндө отчеттор, тажрыйба-конструктордук иштерге жана илимий-техникалык маалыматтардын органдарында турган башка конструктордук, технологиялык жана долбоордук документацияларга түшүндүрмө каттар үчүн – бул органдарга алардын келип түшкөн күнү;

6) Кыргыз Республикасынын улуттук стандарттарынын, техникалык регламенттеринин, Кыргыз Республикасынын мамлекеттик стандарттарынын долбоорлору үчүн – алардын иштеп чыгуулары жөнүндө же алардын жалпы элдик талкуулоонун бүткөндүгү жөнүндө кабарламанын жарыяланган күнү же долбоордун жарыяланган күнү;

7) Кыргыз Республикасынын мамлекеттик стандарттары, техникалык регламенттери, Кыргыз Республикасынын улуттук стандарттары үчүн – алардын расмий жарыяланган күнү;

8) тармактардын стандарттары, техникалык шарттары, ишканалардын стандарттары, уюмдардын стандарттары, илимий-техникалык инженердик коомдордун жана таанышууга мүмкүн болгон башка коомдук бирикмелердин стандарттары үчүн – мындай таанышуу мүмкүн болгон документтик тастыкталган күнү;

9) санитардык-эпидемиологиялык корутундулар (гигиеналык сертификаттар) үчүн – тиешелүү Санитардык-эпидемиологиялык корутундуларга киргизилген күнү;

10) кол жазма укуктарында басып чыгарылган диссертациялардын материалдары жана диссертациялардын авторефереаттары үчүн – алардын китепканага келип түшкөн күнү;

11) конкурска кабыл алынган эмгектер үчүн – конкурс өткөрүүгө тиешелүү документтер менен тастыкталган таанышуу үчүн алардын жарыяланган күнү;

12) визуалдык кабылданган маалымат булактары (плакаттар, моделдер, буюмдар жана башкалар) үчүн – аларды көрүү мүмкүн болгон документтик тастыкталган күн;

13) көрсөтмөгө коюлган экспонаттар үчүн – алар көрсөтүлө баштаган документтик тастыкталган күн;

14) оозеки докладдар, лекциялар, чыгып сүйлөөлөр үчүн – эгерде алар тиешелүү иш-чараларды өткөрүүнүн эрежелеринин көрсөтүлгөн күнүндө белгиленген аракеттердин тартибинде үндүк же стенографиялык жазып алуу аппараттары менен жазып алынган болсо, докладдар, лекциялар, чыгып сүйлөөлөр күнү;

15) радио, телекөрсөтүү боюнча билдирүү, кино үчүн – эгерде ал көрсөтүлгөн күндүн аракетинин белгиленген тартибинде тиешелүү маалымат алып жүрүүчүгө жазып алынса, ошондой билдирүүлөрдүн күнү;

16) аны пайдалануунун натыйжасында белгилүү болгон техникалык каражаттарын жөнүндө маалыматтар үчүн – бул маалыматтар жалпыга жеткиликтүү болгон документтик тастыкталган күн;

17) электрондук түрдө (“Интернет” маалыматтык-телекоммуникациялык желесинде онлайн режиминде кирүү аркылуу (мандан ары – Интернет) же оптикалык диск менен алынган маалыматтар үчүн – эгерде ал аларга коюлса жана мүмкүн документтик тастыкталган болсо же эгерде бул күн жок болсо, аны документтик тастыктоо шарттарында бул электрондук чөйрөгө маалыматтарды жайгаштырган күн, көрсөтүлгөн электрондук чөйрөнүн жардамы менен жеткиликтүү болгон документтердин жарыяланган күнү.

94. Пайдалуу модель эгерде ал, ушул Эрежелердин 93-94-пункттарына ылайык аныкталган техника деңгээлинде белгилүү болбосо, жаңы болуп саналат.

Пайдалуу моделдин жаңычылдыгын текшерүү пайдалуу моделдин артыкчылык датасына чейин дүйнө жүзүндө жалпыга жеткиликтүү маалыматтардын ичинде белгисиз болгон, пайдалуу моделдин формуласынын көз карандысыз пунктунда камтылган белгилердин бардык жыйындыларына карата жүргүзүлөт.

95. Кыргызпатент алдын ала экспертиза жүргүзүүдө өтүнмө берилген пайдалуу моделдин жаңычылдыгын төмөнкү маалымат булактары боюнча текшерет:

- формалдык экспертиза аяктаган күнгө карата өтүнмө ээси тарабынан берилген өтүнмөнүн материалдары;

- Кыргыз Республикасында патенттелген б.а. тиешелүү Мамлекеттик реестрлерде катталган ойлоп табуулар жана пайдалуу моделдер, евразия патентин алган ойлоп табуулар. Кыргыз Республикасында патенттелген ойлоп табуулар жана пайдалуу моделдер алардын Мамлекеттик реестрлерде каттоодо турган, формулаларына карата алардын артыкчылыктарынын күнү менен эске алынат;

- төмөнкү шарттар сакталган мурунку артыкчылык күнү менен ойлоп табууларга жана пайдалуу моделдерге өтүнмө:

өтүнмө Кыргыз Республикасына берилген;

өтүнмө башка жак тарабынан, б.а. башка өтүнмө ээси тарабынан берилген;

өтүнмө кайра чакыртып алынган эмес же кайра чакыртып алынды деп таанылган эмес.

Кыргыз Республикасына берилген өнмөлөргө Кыргыз Республикасынын патентин берүү жөнүндө өтүнүч кат берүүнүн белгиленген тартибинде ойлоп табууга СССРдин патентин же автордук күбөлүгүн берүүгө өтүнмөлөр жана СССР көрсөтмөсүн камтыган эл аралык өтүнмөлөр, ошондой эле ушул Эрежелердин шарттарын сактоо менен жарыяланган евразиялык өтүнмөлөр дагы теңештирилет.

Өтүнмө арыз жана сыпаттама келип түшкөн күнүнө карата (же сыпаттаманын бөлүгү же чийме эске алынган сыпаттаманын элементи катары) бул өтүнмөдө камтылган формулаларга жана сыпаттамаларга карата эске алынат. Эгерде бул күн каралып жаткан өтүнмөнүн артыкчылык күнүнө караганда кечирээк болсо, анда эртерээк артыкчылыгы менен өтүнмө артыкчылыкты белгилөө үчүн негиз болуп кызмат кылган материалдарды камтуу менен дал келген анын мазмунунун маалымат булактарынын санына (алгачкы өтүнмө, мурдагы өтүнмө, бул өтүнмгөнө кошумча материалдар) киргизилет.

Экспертөө процессинде өтүнмө берилген пайдалуу моделде камтылган бардык белгилерге окшош белгилерге таандык чечимди камтыган Кыргыз Республикасында болгон маалымат булактарынын, дүйнө жүзүндө жалпыга жеткиликтүү маалыматтардын табылгандыгынын негизинде пайдалуу моделдин жаңычылдыгынын жоктугу белгиленген болсо, өтүнмө ээсине экспертизанын жүйөлөрүн келтирүү менен жана бул жүйөлөргө карата өзүнүн пикирин берүү сунушу менен суроо талап жөнөтүлөт, зарылчылыгына жараша, пайдалуу моделдин формуласын өтүнмөнүн алгачкы материалдарынын негизинде оңдолот же өтүнмө чакыртып алынат, же өтүнмө ээсинин катышуусу менен экспертизанын жүйөлөрүн кароо сунушталат.

Каралып жаткан пайдалуу модель жөнүндө маалыматтарды камтыган маалымат булактары эртерээк артыкчылык менен өтүнмө болуп саналган учурда өтүнмө кайра чакыртып алынбаганына ынануу керек.

Эгерде өтүнмө кайра чакыртып алынбаса жана аны кайра чакыртып алуу мөөнөтү бүтө элек болсо, каралып жаткан пайдалуу моделдин өтүнмө ээсине мындай өтүнмөнүн бар экендиги жөнүндө (аны өтүнмө ээсине көрсөтпөстөн жана мазмунун ачпастан) жана эртерээк артыкчылык менен өтүнмө боюнча аныктыктын башталуусуна чейин анын өтүнмөсүн кароону токтотуу мүмкүндүгү жөнүндө билдирилет.

Өтүнмө ээси макул болбогон учурда өтүнмөнү кароону кийинкиге калтыруу өтүнмө берилген пайдалуу моделдин жаңычылдык шарттарына туура келбестииги менен белгиленет.

Эгерде көз каранды пункттарды камтыган формуланын көз карандысыз пункттарында мүнөздөлгөн пайдалуу модель жаңычылдык шарттарына туура келсе, анда көз каранды пункттарга карата техника деңгээлин талдоо жүргүзүлбөйт.

Эгерде көз каранды пункттарды камтыган формуланын көз карандысыз пункттарында мүнөздөлгөн пайдалуу модель жаңы деп таанылбаган учурда, ушул Эрежелердин 90-пункттунун 1-пунктчасына ылайык өтүнмөнү андан ары кароо жүргүзүлбөйт.

96. Өтүнмө берилген пайдалуу моделдин маңызын ачуунун жеткиликтүүлүгүн текшерүү

Пайдалуу моделди жүзөгө ашыруу үчүн анын берилген күнүнө карата берилген өтүнмөнүн документтеринде өтүнмө берилген пайдалуу моделдин маңызын ачуунун жеткиликтүүлүгүн текшерүүдө техниканын ушул жаатындагы адиси тарабынан пайдалуу модель камсыздаган техникалык натыйжа жөнүндө, пайдалуу моделдин арнылышы жөнүндө маалыматтар ал берилген күнгө карата берилген өтүнмөнүн документтеринде камтылгандыгы же өтүнмө ээси көрсөткөн техникалык натыйжага жетүү үчүн керектүү олуттуу белгилердин жыйындысы ачылгандыгы, ошондой эле ушул Эрежелердин 28-30-пункттарына белгиленген шарттар сакталгандыгы текшерилет.

97. Маалыматтык издөө ретроспективалуу, бул мүмкүн болгон төмөнкү документтердин көлөмүнө жүргүзүлөт:

- Кыргызпатенттин расмий бюллететине;

- Кыргыз Республикасынын коргоо документтеринин сыпаттамаларына;

- анын материалдары менен таанышуу үчүн үчүнчү жакка жеткиликтүү болгон ойлоп табуунун жана пайдалуу моделдин өтүнмөлөрүнө; Кыргыз Республикасында патенттелген ойлоп табууларга жана пайдалуу моделдерге;

- Евразия патенттик конвенциясы тарабынан караштырылган евразиялык патенттин сыпаттамаларына (мындан ары – евразиялык патент);

- евразиялык патент берүүгө жарыяланган өтүнмөлөргө;

- Россия Федерациясынын, СССРдин, Евразия патенттик ведомствосунун, АКШнын, Улуу Британиянын, Германиянын, Франциянын, Швейцариянын (немис жана француз тилдеринде гана) Кытай Эл Республикасынын, Корея Республикасынын, Япониянын (рефераттардын көлөмүндө англис тилинде), Австриянын, Австралиянын жана Канаданын патенттик документтерине, ошондой эле Европа патенттик ведомствосунун жана Интеллектуалдык менчиктин бүткүл дүйнөлүк уюмунун патенттик документтерине;

Маалыматтык издөө көлөмүнө документтин тилине, эскилигине жана тибине карабастан, кайсы болбосун жалпыга жеткиликтүү документтерди камтышы мүмкүн.

98. Маалыматтык издөө жүргүзүүдө өтүнмө берилген пайдалуу моделдин жаңычылдыгын текшерүү максаттары үчүн издөөнүн көлөмүнө алардын мурдараак артыкчылыктарынын шарттарында башка жак тарабынан Кыргыз Республикасына берилген бардык ойлоп табууга жана пайдалуу моделге (кайра чакыртып алынгандан башкалары) өтүнмөлөр жана Кыргыз Республикасында патенттелген ойлоп табуулар жана пайдалуу моделдер жана Евразия патенттик конвенциясына ылайык патенттелген ойлоп табуулар дагы, маалыматтык издөө жүргүзүлө турган өтүнмөлөрдүн артыкчылык күнүнө карата алар тууралуу маалыматтар жарыяланганына карабастан, киргизилет.

Артыкчылыктын эртерээк күнү менен берилген ойлоп табууга жана пайдалуу моделге өтүнмө ошол күндөн тартып төмөнкү шарттардын жыйындысын сактоо менен техниканын деңгээлине киргизилет:

- Кыргыз Республикасына берилген өтүнмө (Кыргыз Республикасына берилген өтүнмөлөргө, эл аралык берилген күнү белгиленген жана өтүнмө ээси патент алууну каалаган мамлекет катары Кыргыз Республикасын көрсөтүүнү камтыган эл аралык өтүнмөлөр, ошондой эле Евразия патенттик конвенциясынын 16-беренесине ылайык улуттук өтүнмөгө кайра түзүлгөн евразиялык өтүнмөлөр теңештирилет);

– башка жак, б.а. башка өтүнмө ээси тарабынан берилген өтүнмө.

Артыкчылык күнү эртерээк болгон ойлоп табууга жана пайдалуу моделге өтүнмө ал берилген күнгө карата ошол өтүнмөдө камтылган сыпаттамага жана формулага карата техника деңгээлине киргизилет. Эгерде бул күн, каралып жаткан өтүнмөнүн артыкчылык күнүнө караганда кечирээк болсо, анда эртерээк артыкчылык менен өтүнмө артыкчылыкты белгилөө үчүн негиз катары кызмат кылган документтердин мазмунуна дал келүүчү анын мазмунунун бөлүгүнүн техника деңгээлине киргизилет.

Эгерде өтүнмө Кыргызпатентке берилсе, маалыматты ачуу күнүнөн тартып 6 айдын ичинде пайдалуу моделдин автору, өтүнмө ээси же бул маалыматтарды түз же кыйыр түрүндө алардан алган башка жак тарабынан ачылган, анын ичинде көргөзмөдө пайдалуу моделди экспонирлөөнүн натыйжасында, анын залалынан пайдалуу моделдин маңызы жөнүндө маалыматтар жалпыга жеткиликтүү болуп калган пайдалуу моделге тиешелүү маалыматтарды камтыган булактар техника деңгээлине киргизилбейт.

Эгерде ошол эле өтүнмө ээсинин башка өтүнмөсү жөнүндө маалыматтар жарыяланган күндөн тартып каралып жаткан өтүнмөнү берген күнгө чейин 6 айдан көп эмес өтсө, каралып жаткан өтүнмөгө карата техника деңгээлине ошол эле өтүнмө ээсинин башка өтүнмөсү жөнүндө маалыматтар жарыяланган күнгө карата башка өтүнмөсү кайра чакыртып алынган же кайра чакыртып алынсын деп таанылган учурда, ошол эле өтүнмө ээсинин башка өтүнмөсү жөнүндө маалыматтар киргизилбейт.

**12. Кошумча материалдарга суроо талап, берилген жана кошумча материалдарды текшерүү**

99. Суроо талап үчүн негиз болуп төмөнкүлөр эсептелет:

1) өтүнмөдө суралган мурдагы артыкчылыгын аныктоого байланыштуу маселелерди тактоонун зарылдыгы;

2) пайдалуу моделдин сыпаттамасында ушул Эрежелер менен караштырылган түзүмдүк бөлүктөрдүн жоктугу;

3) пайдалуу моделдин формуласынын пунктун бир сүйлөм түрүндө сыпаттоо жөнүндө ушул Эрежелердин 36-пунктунун талабынын бузулгандыгы;

4) ал үчүн укуктук коргоо суралган, пайдалуу моделдин арналышын көрсөткөн түрдүк түшүнүктүн формулада жоктугу;

5) формулада пайдалуу моделдин белгилеринин ордуна аны ишке ашырууда жана/же пайдаланууда орду бар болгон анын пайдалануу көрсөткүчтөрү жана керектөө касиеттери, натыйжалары жана кубулуштары жөнүндө гана маалыматтардын болушу;

6) пайдалуу моделдин көп топтук формуласынын көз каранды пункттарында аны аткарууда же колдонууда тиешелүү жеке учурларында пайдалуу моделдин коомдук кызыкчылыктарга, гумандуулук же мораль принциптерине карама-каршылыкты шарттоочу белгилердин болушу;

7) ушул Эрежелердин 37-пунктунун бузулушу, ага ылайык формуланын көз карандысыз пункту бир гана пайдалуу моделге тиешелүү болушу керек;

8) пайдалуу моделдин формуласында ал багынган формуланын пунктунун белгисин (белгилерин) чыгарууну же алмаштырууну болжоштурган көз каранды пункттун болгондугу;

9) өтүнмөнүн документтеринин бири-бирине туура келбегендиги (арызда көрсөтүлгөн пайдалуу моделдин аталышы сыпаттамада көрсөтүлгөн аталышына туура келбегендиги; пайдалуу моделдин формуласында көрсөтүлгөн белгилердин пайдалуу моделдин сыпаттамасында жоктугу; пайдалуу моделдин формуласында анын маңызы өтүнмө ээси тарабынан "пайдалуу моделдин маңызы" деген сыпаттаманын бөлүгүндө белгиленген белгинин жоктугу; чиймелер пайдалуу моделдин сыпаттамасына туура келбейт ж.у.с.);

10) пайдалуу моделдин формуласында сыпаттамада берилген ошол эле белгинин конкреттүү мүнөздөмөсү менен айкалышкан конкреттүү эмес көрсөтүлгөн белгинин болушу ("өзгөчө", "атайын", "жакшыртылган" ж.у.с.);

11) пайдалуу моделдин формуласын аны ушул Эрежелердин 89-пунктуна ылайык текшерүүнүн жыйынтыгы боюнча тактоонун зарылчылыгы;

12) ушул Эрежелердин 91, 94-95-пунктарына ылайык өтүнмө берилген пайдалуу моделдин патентке жөндөмдүүлүгүн текшерүүгө байланыштуу маселелерди чечүүнүн зарылдыгы;

13) өтүнмө берилген пайдалуу моделдин патентке жөндөмдүүлүгүн текшерүүнүн жыйынтыгы боюнча пайдалуу моделдин формуласын тактоонун зарылдыгы;

14) ушул Эрежелердин 20-пунктуна ылайык бир жана ошол эле артыкчылык күнүнө ээ болгон окшош өнөр жай менчик объектилерине өтүнмөлөрдү карап чыгууга байланыштуу маселелерди чечүүнүн зарылдыгы.

Башка мүнөздөгү маселелер, ошондой эле өтүнмөнү карап чыгууда келип чыккан жана мисалы, артыкчылыкты аныктоого, ойлоп табуунун маанилүү белгисин тактоого байланыштуу ж.у.с. эскертүүлөр жана сунуштар жогоруда көрсөтүлгөн негизде жиберилүүчү суроо талапка киргизилиши мүмкүн.

100. Жетишпеген жана оңдолгон материалдар боюнча суроо талап өтүнмөнүн жана анын документтеринин кемчилигин четтетүү үчүн канча жолу зарыл болсо, өтүнмө ээсине ошончо жолу жиберилет.

101. Сурамга ылайык киргизилген оңдоолор менен катар өтүнмө ээсинин демилгеси боюнча оңдоолорду камтыган өтүнмө ээси тарабынан оңдолгон документ ушул Эрежелердин 105-110-пунктарынын шарттарын сактоо менен берилет.

102. Эгерде өтүнмө ээси белгиленген мөөнөттө суралган материалдарды жана ушул Эрежелердин 58-пункту менен караштырылган шарттарды сактоо менен аларды берүүнүн мөөнөтүн узартуу жөнүндө өтүнүч катты бербесе, өтүнмө кайра сурап алынган болуп эсептелет, ал жөнүндө өтүнмө ээсине билдирилет.

103. Ушул Эрежелердин 99-пунктунун 7 жана 8-пунктчаларына ылайык жиберилген суроо талапта өтүнмө ээсине бирдиктүү чыгармачылык ойду түзгөн, бир пайдалуу моделге же пайдалуу моделдердин тобуна кирген такталган сыпаттаманы жана формуланы берүүсү жана зарыл учурда, тиешелүү алымды төлөшү (кошумча төлөшү) сунушталат. Эгерде белгиленген мөөнөттө өтүнмө ээси тарабынан суроо талапка жооп берилсе, бирок пайдалуу моделдин формуласын оңдоо жүргүзүлбөсө жана/же тиешелүү алымды төлөгөндүгү (кошумча төлөгөндүгү) жөнүндө документ берилбесе, алдын ала экспертизанын өтүнмө ээси тандаган объектилерге же мындай тандоо кылынбаса, формулада биринчи көрсөтүлгөнгө жана алым төлөнгөнгө жүргүзүлөт. Муну менен эгерде формулада мүнөздөлгөн объектилерге гана экспертиза жүргүзүлсө жана алар пайдалуу модель катарында корголуучу объектиге киргендиги аныкталса, анда өтүнмө ээсине жиберилген суроо талапта бул тууралуу билдирилет жана ага (аларга) карата экспертиза жүргүзүлбөгөн объектиден (объектилерден) мүнөздөмөнү чыгарып салуу же зарыл учурда, тиешелүү алымды төлөө менен көз карандысыз пунктка ушул объектини (ушундай объектилердин ар бирин) бөлүп көрсөтүү аркылуу формуланы кайра оңдоо сунуш кылынат.

104. Өтүнмө ээси белгиленген мөөнөттө суралган материалдарды же көрсөтүлгөн мөөнөттү узартуу жөнүндө өтүнүч катты бербеген учурда, өтүнмө кайра сурап алынган болуп таанылат, бул тууралуу өтүнмө ээсине билдирилет.

105. Өтүнмөнүн документтерин оңдоочу же тактоочу (б.а. анын мазмунуна киргизүүгө тиешелүү) жана өтүнмө ээсинин демилгеси же Кыргызпатенттин суроо талап боюнча берилген кошумча материалдар түшкөндө өтүнмө ээси тарабынан ушундай материалдарды берүү мөөнөтүнүн сакталгандыгы текшерилет.

Көрсөтүлгөн кошумча материалдар өтүнмө берген күндөн тартып, эки ай өткөндөн кийин берилген же кошумча материалдар менен бирге белгиленген тартипте тиешелүү алым төлөнгөндүгүн тастыктаган документ берилбеген учурда, өтүнмөнү карап чыгууда бул материалдар эске алынбайт, бул тууралуу өтүнмө ээсине билдирилет. Мындай кабарлоо өтүнмө ээсине жиберилүүчү экспертизанын кезектеги документинин мазмунуна киргизилиши мүмкүн.

106. Качан кошумча материалдар пайдалуу моделдин өзгөртүлгөн формуласын камтыган учурда, формуланын өзгөрүшү ага баштапкы формуласында ушу сыяктуу болуп бөлүнбөгөн пайдалуу моделге бир же бир нече көз карандысыз жана/же көз каранды пункттардын киришин караштырабы жана ушундай кошумча материалдар менен бирге тиешелүү алым төлөнгөндүгүн тастыктаган документ берилгендиги аныкталат.

Кошумча материалдар менен бирге аталган документ берилбеген учурда, өтүнмөнү карап чыгууда формуланын өзгөрүшү эске алынбайт.

107. Кыргызпатенттин суроо талабы боюнча өтүнмө ээси тарабынан берилген кошумча материалдарга карата өтүнмө ээси тарабынан аларды берүү мөөнөтү сакталгандыгы текшерилет.

Өтүнмө ээси суроо талап жиберген күнүнөн тартып, 3 айдын ичинде аталган материалдар берилиши керек.

Өтүнмө ээсинин белгиленген мөөнөттү сактагандыгын текшерүүдө ушул Эрежелердин 53-пунктунун 2-пунктчасын жетекчиликке алуу керек.

Эгерде өтүнмө ээси кошумча материалдарды белгиленген мөөнөттү бузуу менен бергендиги аныкталса (жана бул мөөнөттөр ушул Эрежелердин 58-пунктуна ылайык узартылбаса), өтүнмө кайра сурап алынган болуп таанылат, ал жөнүндө өтүнмө ээсине кабарланат.

108. Өтүнмө ээси өз демилгеси же Кыргызпатенттин суроо талабы боюнча берилген жана карап чыгууга кабыл алынган кошумча материалдар келип түшкөндө алар өтүнмө берилген пайдалуу моделдин маңызын өзгөртпөдүбү, ошонусу текшерилет. Кошумча материалдар, эгерде алар өтүнмөнүн баштапкы материалдарында формулага киргизиле турган белгилерди камтыса, өтүнмө берилген пайдалуу моделдин маңызын өзгөрткөн болуп таанылат.

Белгилер пайдалуу моделдин формуласына киргизүүгө тиешелүү болуп, качан алар өтүнмө ээси берген такталган формулада камтылган учурда гана эмес, өтүнмө ээси ушундай киргизүүнү көрсөткөндө дагы эсептелет.

Кошумча материалдарда көрсөтүлгөн жана формулага киргизүүгө тийиштүү болгон белгилер, эгерде ошол датага Кыргызпатентке патент берүүгө арыз, сыпаттама, пайдалуу моделдин формуласы жана чиймелер келип түшкөн күндөгү өтүнмөдө камтылган формулада же сыпаттамада ачылбаган болсо, өтүнмөнүн баштапкы материалдарында жок болгон болуп таанылат.

Эгерде өтүнмөнүн баштапкы материалдарында пайдалуу моделдин маанилүү белгиси аны аткаруунун жеке формаларын ачуусуз жалпы түшүнүк менен берилсе, анда аткаруунун ушундай формасын кошумча материалдарда аны пайдалуу моделдин формуласына киргизүүгө тийиштүү болгон белгиге киргизүү менен көрсөтүү өтүнмө берилген пайдалуу моделдин маңызын өзгөртүүчү кошумча материалдарды таануу үчүн негиз болуп эсептелет.

Сыпаттамада техника деңгээлине гана, анын ичинде жакын окшошуна карата айтылган белгилер өтүнмөнүн баштапкы материалдарында камтылган өтүнмө берилген пайдалуу моделдин белгилерине кирбейт.

Өтүнмө пайдалуу моделдердин тобуна тиешелүү болгон учурда, өтүнмөнүн баштапкы материалдарындагы камтылган топтун кайсы бир пайдалуу моделинин белгилери болуп топтун так ушул пайдалуу моделине колдонулуучу сыпаттамада айтылган белгилер эсептелет.

Алардын бири башкасын пайдалануу үчүн арналган пайдалуу моделдердин тобу өзгөчөлүктүү болот. Муну менен баштапкы материалдарда камтылган башкасын пайдалануу үчүн арналган бир пайдалуу моделдин белгилери ошол башка пайдалуу моделдин дагы белгилери болуп эсептелет.

Өтүнмөнүн баштапкы материалдарында жок болгон формулага киргизүүгө тийиштүү болгон белгилерге кирбеген пайдалуу модель жөнүндө маалыматтарды камтыган кошумча материалдар пайдалуу моделдин маңызын өзгөрткөн болуп эсептелбейт. Мындай маалыматтарга негизинен, пайдалуу моделди ишке ашыруунун шарттары жөнүндө жаңы (кошумча) маалыматтар, пайдалуу моделди ишке ашыруунун мисалдары, кошумча техникалык натыйжа алуу мүмкүнчүлүгүнө көрсөтмө, такталган графикалык материалдар ж.у.с. кирет.

Өтүнмөнүн баштапкы материалдарында пайдалуу моделдин формуласына киргизүүгө тиешелүү болгон белгилери менен катар, ошондой эле өтүнмөнү карап чыгуу үчүн зарыл болгон башка маалыматтар камтылган кошумча маалыматтар көрсөтүлгөн белгилер камтылган бөлүгүндө гана маңызын өзгөрткөн болуп таанылат.

Башка маалыматтар экспертиза жүргүзүүдө эске алынат.

109. Өтүнмө берилген пайдалуу моделдин маңызын өзгөртүүчү бөлүгүндөгү кошумча материалдар өтүнмөнү карап чыгууда эске алынбайт жана өтүнмө ээси билдирилген чечимдин маңызын өзгөрткөн деп таанылгандыгына байланыштуу, кошумча материалдарды эске алуу мүмкүн эмес экендиги жөнүндө Кыргызпатенттен кабарлоо жиберген күндөн тартып, 3 айдын ичинде өтүнмө ээси тарабынан өз алдынча өтүнмө катарында таризделсе болот.

Кошумча материалдар өтүнмө берилген пайдалуу моделдин маңызын өзгөрткөн деп таанылган учурда, өтүнмө ээсине (ага экспертизанын кезектеги жиберген документинде) кошумча материалдарга киргизилген кайсы маалыматтар экспертиза жүргүзүүнүн ушундай жыйынтык чыгаруусуна негиз болгондугу билдирилет.

110. Өтүнмө ээсинин анын өтүнмөнүн документтеринин оңдоолорун жана тактоолорун берүүсүндө демилгесинин болгондугун аныктоо бөлүгүндө Мыйзамдын 22-беренесин колдонууда төмөнкүлөрдү жетекчиликке алуу керек:

- өтүнмө ээси тарабынан анын кайсы бир жазуу түрүндөгү билдирүүнү, экспертизанын суроо талабын алгандан кийин, ошондой эле ушундай билдирүүнү же суроо талабын албастан эле берген өтүнмөнүн кайсы документин болбосун оңдоо жана тактоо эгерде ушул оңдоо же тактоо өтүнмөнүн документтерине карата белгиленген талаптардын бузулушун четтетүүгө багытталса, өтүнмө ээсинин демилгеси боюнча өтүнмөнүн документтерин оңдоо болуп эсептелбейт;

- өтүнмө ээси тарабынан анын кайсы бир жазуу түрүндөгү билдирүүнү, экспертизанын суроо талабын алгандан кийин, берген өтүнмөнүн кайсы документин болбосун оңдоо жана тактоо эгерде ушул оңдоо же тактоо жазуу түрүндөгү билдирүүгө, экспертизанын суроо талабына байланыштуу болсо, өтүнмө ээсинин демилгеси боюнча өтүнмөнүн документтерин оңдоо болуп эсептелбейт;

- өтүнмө ээси тарабынан анын кайсы бир жазуу түрүндөгү билдирүүнү, экспертизанын суроо талабын алгандан кийин, ошондой эле ушундай билдирүүнү же суроо талабын албастан эле берген өтүнмөнүн документтерин бардык башка оңдоолор жана тактоолор өтүнмө ээсинин демилгеси боюнча өтүнмөнүн документтерин оңдоо болуп эсептелинет жана Мыйзамдын 30-беренесине ылайык киргизилет.

**13. Артыкчылыктын бир эле күнүнө ээ болгон бирдей өнөр жай менчик объектилерине башка өтүнмө бар болгонун белгилөөдө өтүнмөнү карап чыгуунун өзгөчөлүгү**

111. Эгерде каралып жаткан өтүнмө боюнча бир эле артыкчылык күнүнө ээ, окшош ойлоп табууга же пайдалуу моделге кайра чакыртып алынбаган же кайра чакыртып алынсын деп таанылбаган башка өтүнмө бар болсо, анда каралып жаткан өтүнмөнүн өтүнмө ээсине бул жөнүндө жана анын өтүнмөсү боюнча патент берүү Мыйзамдын 29-беренесинин 11-бөлүгүндө белгиленген шарттарды аткарууда мүмкүн экендиги билдирилет. Ошону менен бирге өтүнмө ээсине анын өтүнмөсүндө Кыргызпатентке эртерээк же кечирээк каттоо номери барбы, ошонусу дагы кабарланат.

1) Каралып жаткан өтүнмөнүн өтүнмө ээсине окшош ойлоп табууну же пайдалуу моделди камтыган башка өтүнмөнүн кандайдыр-бир библиографиялык маалыматтарын билдирүү жана бул патент же ал боюнча патент берүү жөнүндө маалыматтарды жарыялоого чейин анын мазмунун ачуу башка өтүнмөнүн өтүнмө ээсинин макулдугу макулдугу болгондо гана жол берилет.

2) Пайдалуу моделдердин (же ойлоп табуунун жана пайдалуу моделдин) окшоштугу белгиленген тартипте өтүнмө ээси тарабынан берилген алардын акыркы редакциясынын формуласынын негизинде белгиленет.

Пайдалуу моделдер (же ойлоп табуу жана пайдалуу модель), эгерде формуланын көз карандысыз пунктарынын мазмунуна толугу менен туура келсе, окшош деп таанылат.

112. Пайдалуу моделге өтүнмө ойлоп табууга өтүнмөгө кайра өзгөртүп түзүлүшү мүмкүн.

Ушундай кайра өзгөртүп түзүү жөнүндө өтүнүч кат келип түшкөндө, ал өтүнмө боюнча патент берүү жөнүндө чечим кабыл алганга чейин берилгени жана өтүнүч катка белгиленген өлчөмдө тиешелүү алымдын төлөнгөндүгү тууралуу документ тиркелгени белгиленет.

Өтүнүч кат патент берүү жөнүндө чечим кабыл алынгандан кийин келип түшкөндө өтүнмө ээсине өтүнмөнү кайра өзгөртүп түзүүгө болбой тургандыгы жөнүндө кабарланат.

Өтүнүч кат берүү менен бирге алымндын төлөнгөндүгү жөнүндө документ берилбеген учурда берилген эмес деп эсептелет, ал жөнүндө өтүнмө ээсине билдирилет.

Кайра өзгөртүп түзүүгө болбой калган өтүнмө пайдалуу моделге өтүнмө боюнча калат жана ага карата андан ары ушул Эрежелер колдонулат.

Эгерде өтүнүч кат көрсөтүлгөн мөөнөттү сактоо менен жана аны менен белгиленген өлчөмдө алымдын төлөнгөндүгү жөнүндө документ кошо берилсе, өтүнмө ээсине кайра өзгөртүп түзүү болгондугу жөнүндө, ошондой эле андан ары өтүнмөнү кароо Ойлоп табууга патент берүүгө өтүнмөнү түзүүнүн, берүүнүн жана кароонун эрежелерине ылайык жүргүзүлөрү тууралуу кабарланат.

113. Өтүнмөнү кайра өзгөртүп түзүү жөнүндө өтүнүч каттын берилген күнүнө карата өтүнмө ээси тарабынан өтүнмөнү оңдогон жа тактаган кошумча материалдарды же пайдалуу моделдин өзгөргөн формуласын берген учурда кайра өзгөртүп түзүү жөнүндө өтүнүч катты караганга ушул Эрежелердин 77 жана 105-110-пункттарына ылайык чейин бул материалдарды текшерүү жүргүзүлөт.

Эгерде өтүнмөнү оңдогон жа тактаган кошумча материалдар же өзгөртүлгөн формула, өтүнмө ээсинин демилгеси боюнча берилген катары квалификацияланган, өтүнмө кайра өзгөртүп түзүү жөнүндө өтүнүч кат менен бир убакта келип түшкөн күндөн тартып эки айдан кийин келип түшсө, аларды кароо өтүнмөнү ойлоп табууга өтүнмөгө тиешелүү материал катары кайра өзгөртүп түзгөндөн кийин аяктайт.

114. Кайра өзгөртүп түзүү кайра чакыртып алынган же кайра чакыртып алынган деп таанылган пайдалуу моделдердин өтүнмөлөрүнө карата жүргүзүлбөйт.

115. Өтүнмө ээсинен өтүнмөнү кайра өзгөртүп түзүү болгондугу жөнүндө кабарламаны ага жөнөткөнгө чейин, анын арызын берилген жок деп эсептөө суранычы келип түшкөндө, кайра өзгөртүп түзүү болгон жок деп эсептелет, төлөнгөн алым кайтарып берилиши же белгиленген өлчөмдө чегерилиши мүмкүн.

Пайдалуу моделге өтүнмөнү ойлоп табууга патент берүүгө өтүнмөгө кайра өзгөртүп түзүүнүн болгондугу жөнүндө кабарламаны ага жөнөткөндөн кийин келип түшкөн, өтүнмө ээсинин өтүнмөнү кайра өзгөртүп түзүү жөнүндө анын өтүнүч катын берилген эмес деп эсептөө өтүнүчү өтүнмөнү кайрадан өзгөртүп түзүү жана төлөнгөн алымды кайтарып берүү үчүн негиз болуп саналбайт.

116. Ойлоп табууга өтүнмөнү кайра өзгөртүп түзүүнүн натыйжасы болуп саналган пайдалуу моделге өтүнмө ушул Эрежелердин 69-110 -пункттарына ылайык каралат. Ошону менен бирге, эгерде кайра өзгөртүп түзүү ойлоп табууга өтүнмөнү формалдык экспертиза башталгандан кийин болуп өтсө, анда пайдалуу моделге өтүнмөнү формалдык экспертиза болуп өткөн кайра өзгөртүп түзүү жөнүндө өтүнмө ээсине кабарланган күндөн тартып башталат.

Пайдалуу моделге өтүнмөгө аны кайра өзгөртүп түзүү жөнүндө өтүнүч кат келип түшкөн күнгө карата ойлоп табууга өтүнмө боюнча берилген кошумча материалдар аларды текшерүүнүн натыйжалары боюнча эске алынгандарга карата пайдалуу моделге өтүнмөгө экспертиза жүргүзүүдө эске алынат.

**14. Кыргызпатент кабыл алган чечимдер**

117. Алдын ала экспертизанын оң натыйжа менен өткөн пайдалуу моделге өтүнмө боюнча пайдалуу моделге патент берүү жөнүндө чечим чыгарылат. Өтүнмө ээси чечимде алдын ала экспертиза жүргүзүүнүн оң натыйжасы жана пайдалуу моделдин артыкчылыгын белгилөө жөнүндө кабарланат.

Өтүнмө ээсинин жана патент ээсинин аталышы (ысымы) чечимде арыздын графасында келтирилген аталышка (ысымга) ылайык так көрсөтүлөт.

Чечимде пайдалуу моделдин формуласы өтүнмө ээси сунуштаган редакцияда жана суроо талапка ушул Эрежелердин 99-пунктунун 6-пунктчасынын жоболоруна ылайык жооп берген учурунда, өтүнмө ээси белгиленген мөөнөттө пайдалуу моделдин формуласын оңдобосо, бирок формулада мүнөздөлгөн бардык пайдалуу моделдер үчүн алым төлөнсө жана пайдалуу моделдин биримдүүлүгүнө талаптар сакталган болсо берилет.

118. Мыйзамдын 34-беренесинин 8-бөлүгүндө караштырылгандай учурда, патент берүү жөнүндө чечим же патент жокко чыгарылат.

119. Эгерде алдын ала экспертизанын натыйжасында өтүнмө берилген сунуш патентке жөндөмдүү эмес экендиги аныкталса, патент берүүдөн баш тартуу жөнүндө чечим кабыл алынат.

120. Качан пайдалуу модель башка көз карандысыз пункттары болбогон формуланын көз карандысыз пунктунда мүнөздөлсө, ал эми көз каранды пункттардагы камтылган пайдалуу моделдин мүнөздөмөсү мындай, ал пайдалуу моделди ишке ашырууга же өтүнмө ээси көрсөткөн арналышын ишке ашырууга тоскоолдук кылса же пайдалуу моделди коомдук кызыкчылыктарга, гумандуулук жана моралдык принциптерине каршы келгенин таануу үчүн негиз болуп эсептелсе жана өтүнмө ээси оңдоодон же формуладан ушундай көз каранды пункттарды чыгарып салуудан баш тартса, патент берүүдөн баш тартуу жөнүндө чечим чыгарылат.

121. Өтүнмө ээси сунуштаган формула бир көз карандысыз пунктка ээ болсо жана ал сыпаттамадагы пайдалуу моделдин маанилүү белгисин киргизбесе, анын аркасында пайдалуу модель ушундай мүнөздөмөсү менен патентке жөндөмдүүлүгүнүн кайсы бир шартына туура келбеген учурда, эгерде өтүнмө ээси көрсөтүлгөн белгини формулага киргизүүдөн баш тартса, патент берүүдөн баш тартуу жөнүндө чечим чыгарылат.

122. Эгерде өтүнмө берилген пайдалуу моделдин тобу патентке жөндөмдүүлүгүнүн шарттарынын бирине туура келбеген пайдалуу моделди камтыгандыгы аныкталса жана өтүнмө ээси ушул пайдалуу моделдин формуласынан мүнөздөмөсүн оңдоодон же чыгарып салуудан баш тартса, патент берүүдөн баш тартуу жөнүндө чечим чыгарылат.

Муну менен чечимде ага карата ушундай корутунду чыгарылган башка пайдалуу моделдин патентке жөндөмдүүлүгү тастыкталат.

123. Патент берүүдөн баш тартуу жөнүндө чечимде кошумча түрүндө патент берүүдөн баш тартуу жөнүндө чечим менен макул болбогон учурда, өтүнмө ээси тиешелүү алым төлөгөн шартында, чечимди жиберген күндөн тартып, 3 айдын ичинде Кыргызпатенттин Апелляциялык кеңешине (мындан ары – Аппеляциялык кеңеш) каршы болгондугун билдирүүгө укуктуу экендиги жөнүндө кабарланат. Каршы болгондугу Апелляциялык кеңеш тарабынан ал келип түшкөн күндөн тартып, үч ай мөөнөттүн ичинде каралып чыгат. Өтүнмө ээси Апелляциялык кеңештин чечими менен макул болбогондо, ал аны алган күндөн тартып, үч айдын ичинде доо менен сотко кайрыла алат.